ועדת החוקה, חוק ומשפט, כנסת 23, פרוטוקול מספר 8, 2020-06-07 10:15

יעקב אשר: בוקר טוב לכולם, שיהיה לנו שבוע טוב.

יעקב אשר: קודם כול, אני רוצה לשלוח החלמה מהירה למי שבגינו אנחנו קצת יותר בלחץ עכשיו, חבר הכנסת שחאדה, ולקוות שבעזרת השם אין לנו בבניין כאן עוד דברים מהסוג הזה.

יעקב אשר: נקווה שנעבור את השבוע הזה בשלום.

גם לציבור: היינו כבר בתקופות שהתקשורת התעסקה בכל מיני מקומות מסוימים.

גם לציבור: את סוף השבוע ביליתי כמובן בעירי האהובה, בני ברק, ואני רוצה לומר לכם שהמשמעת ברחובות לגבי מסכות וכל הדברים האלה, אני חושב שהיא משמעת גבוהה, אולי יותר מהממוצע בכל הארץ, ובשבת בבית הכנסת, שזה תפילות גדולות יותר מאשר ביום חול, היו יותר מניינים מצומצמים, הייתה הקפדה ממש מעוררת כבוד והתפעלות של הציבור.

גם לציבור: הגיעו כמובן לבתי הכנסת, התפללו, אבל לפי התקנות של משרד הבריאות.

גם לציבור: היו כולם עם מסכות גם בתפילה, גם בקריאת התורה.

גם לציבור: אני חושב שזו האחריות שלנו, כי אם אנחנו רוצים לבלום את המגפה הזאת, אנחנו צריכים כנראה עוד מאמץ, ואני מקווה שלא נחזור לסיטואציה שהיינו בה רק לפני פחות מחודשיים-שלושה.

גם לציבור: נסיים בברכת רפואה שלמה למי שצריך ובברכת רפואה מונעת, כדי שלא נצטרך הלאה.

אוסאמה סעדי: אפשר, אדוני היושב-ראש, בהמשך לדברים שלך?

יעקב אשר: כן, בבקשה.

מיקי לוי: גם אני בבקשה.

קארין אלהרר: גם אני רוצה הצעה לסדר.

אוסאמה סעדי: בוקר טוב, אדוני היושב-ראש, חבריי.

אוסאמה סעדי: קודם כול, אני באמת מודה לך, אדוני היושב-ראש, גם היינו בקשר למוחרת אותו יום מהבוקר, גם אני דאגתי, כולם דאגו, וחשבנו שאם חס וחלילה גם אנחנו חיוביים, הכנסת ואולי הממשלה הייתה משתתקת לגמרי.

יעקב אשר: אתה בחור חיובי בדרך כלל, אבל לא בהקשר הזה.

אוסאמה סעדי: בדיוק.

אוסאמה סעדי: טוב אנחנו שליליים הפעם.

אוסאמה סעדי: אני יכול להרגיע, וגם הרגענו באותו יום.

אוסאמה סעדי: עשינו בדיקה באותו יום והבדיקה היא שלילית.

אוסאמה סעדי: חלק מחבריי נמצאים בבידוד על פי הנחיות משרד הבריאות.

אוסאמה סעדי: אנחנו כאן, זה סימן שאנחנו לא בבידוד.

אוסאמה סעדי: אני רוצה כן להדגיש את מה שהדגשת, אדוני היושב-ראש, ולבקש מכולם.

אוסאמה סעדי: אתמול הייתי ביישוב שלי, בעראבה, הייתה אזכרה חמישית למות אבי, אז היינו בבית הספר שלו ועשינו אזכרה.

אוסאמה סעדי: אני רואה שהמספרים בבתי הספר ממשיכים לעלות ולעלות.

אוסאמה סעדי: הייתה לי דעה ואמרתי את זה גם לשר החינוך הקודם, שאני חושב שמיהרנו מדי להחזיר את בתי הספר בלי הכנות מספיקות, והתוצאות שיותר מ-200 בתי ספר סגורים, יותר מ-16,000, אולי מתקרבים ל-20,000 מורים ותלמידים נמצאים בבידוד, מאות חולים, ולכן זו הזדמנות לחזור ולשנן שלא יצאנו, אנחנו לא מאחורי הקורונה, הקורונה עדיין חיה ובועטת, ולכן אני מבקש, חוזר ומבקש מכל הציבור, ובמיוחד הציבור הערבי, כן להמשיך ולמלא את התנאים וההנחיות של משרד הבריאות, מסכה וריחוק וכל הדברים האלה.

אוסאמה סעדי: זה חשוב לחיינו כולנו.

אוסאמה סעדי: תודה.

יעקב אשר: תודה רבה.

יעקב אשר: מי עוד ביקש?

מיקי לוי: קארין, אני ואלי.

יעקב אשר: נתחיל עם קארין, לאחר מכן אלי ולאחר מכן מיקי.

יעקב אשר: קארין, בבקשה.

קארין אלהרר: אדוני היושב-ראש, בוקר טוב.

קארין אלהרר: הבנתי שהוגשו אלפי הסתייגויות בחוק הזה, ולהבנתי אין הצבעות השבוע במליאה.

קארין אלהרר: לכן אני לא כל כך מבינה את הדחיפות ואת הלחץ לקיים דיונים היום.

קארין אלהרר: אני מבינה שהוועדה רוצה להסיר את הנושא מסדר-יומה, כי יש עוד דברים בקנה, דברים חשובים בהחלט, לא כמו הדבר הזה.

קארין אלהרר: רציתי לדעת האם יש התעקשות לקיים הצבעות היום הגם שלא כולם נמצאים בבניין והגם שמדובר ביום ראשון, ויום ראשון הוא לא יום שגרתי לקיומן של הצבעות?

יעקב אשר: קודם כול, מאחר שאת נמצאת מרחוק, אני לא מצליח לזהות אם את מופתעת או לא מופתעת, כי שוחחנו אמש, ואני רציתי את ההצבעות - - -

קארין אלהרר: מופתעת – אני לא, כי אני מבינה את הלחץ של כחול לבן, אבל עדיין.

יעקב אשר: אני חותר לאורך כל הדרך עם תחילת החוק הזה להגיע להבנות ולהסכמות עד כמה שאפשר ולעשות את זה בדרך טובה ומיטבית.

יעקב אשר: גם אתמול בלילה ניסיתי לגרום לכך שההצבעות יעברו ליום שני ולא יהיו היום.

יעקב אשר: הסיבות שזה לא קרה, כי עדיין פרוצדורלית לא קיבלנו אישור לקבוע ישיבה חדשה מחר, ולכן אני צריך להמשיך את הישיבה של היום, ודבר שני, לאחר התייעצות עם צוות הוועדה, ולאור הכמות הגדולה מאוד, שלא הייתה צפויה, של הסתייגויות – בכמויות כאלה, הרי ברור לכולנו שחלקן הגדול של ההסתייגויות הן גם לא הסתייגויות ענייניות, אלא יותר הסתייגויות אופוזיציה, וזה לגיטימי לחלוטין, גם אנחנו השתמשנו בזה בעבר – לאור זאת, הרצון שלי לצערי לגמור את ההנמקות ולהתחיל בסביבות הצוהרים את ההצבעות, משום סיבה אחת, בגלל שיש לנו כרגע בקנה, בדרך, כמה וכמה דברים דחופים וחשובים.

יעקב אשר: אם תרצו אני אפרט אותם או אבקש מגור תיכף לפרט, כמה דברים שקשורים גם לתקש"חים וגם לנושא של צ'קים חוזרים וגם לנושא של הסדרי ראייה וגם לנושאים חשובים אחרים, ואני רוצה לנקות שולחן.

יעקב אשר: מבחינת הוועדה לפחות, למרות שהצבעה במליאה לא תהיה השבוע, אני רוצה לגמור את הסיפור הזה, מאחר שחלק מהדברים עדיין היום רק באישור ממשלה ויגיעו אלינו עוד יום או יומיים, וצריך לתת לחבר'ה גם להתארגן.

יעקב אשר: אני מבחינתי רוצה לנקות.

יעקב אשר: למרות שבדרך כלל את הניקיון המרכזי יותר עושים בסוף השבוע, אני רוצה להתחיל את הניקיון בתחילת השבוע, כדי לאפשר לנו את אמצע השבוע הקרוב לדון בדברים החשובים באמת.

יעקב אשר: לא שהחוק הנורווגי הוא לא חשוב, הוא חשוב, אבל אני חושב שחלק מצומצם מ-7,000-6,000 ההסתייגויות הן חשובות.

יעקב אשר: מאחר שהדמוקרטיה חשובה וזה הכלי של האופוזיציה, אני מכבד את זה, אני רק אומר, ולכן גם יצאה ההודעה המתקנת בבוקר, והיינו על כך בקשר גם אתמול וגם היום, ההצבעה תתחיל היום בצוהריים.

יעקב אשר: תודה.

קארין אלהרר: מה יהיו סדרי הדיון?

קארין אלהרר: האם אתה תיתן לנמק את כל ההסתייגויות?

יעקב אשר: עכשיו יהיו הנמקות.

יעקב אשר: כל אחד ינמק את ההנמקות העיקריות כמובן, ולקראת הצוהריים, אני לא אלך על שעון שוויצרי, אבל לקראת 14:00 אני רוצה לחתור להתחלת הצבעות.

יעקב אשר: אלי, בבקשה.

אלי אבידר: תודה, אדוני היושב-ראש, אני לא רוצה להתייחס לחוק ולמהות של הדיון הזה, אלא רק לנצל את ההזדמנות לדברי הפתיחה.

אלי אבידר: קודם כול, למסור רפואה שלמה לחבר הכנסת סמי אבו שחאדה, חשוב שיבריא מהר ויחזור לעבודה.

יעקב אשר: רק לא להעביר את זה לחבר הכנסת ליברמן בפרוטוקול.

אלי אבידר: יעקב, אני נשבע לך, שאני מוכן לממן לך סדנה בהומור, למה אם תחזור על אותה בדיחה שבע פעמים, עדיין לא נצחק.

יעקב אשר: לא.

יעקב אשר: היו כאלה שלא הבינו.

אלי אבידר: עדיין לא נצחק.

אלי אבידר: keep going, אנחנו עדיין לא נצחק.

יעקב אשר: רציתי להיות בטוח.

אלי אבידר: שאלה אותי עיתונאית לפני שלושה ימים, ואמרתי לה שבמהלך הקורונה שקלתי לשים כיפה על הראש.

אלי אבידר: ולמה?

אלי אבידר: כי אמרתי שיש אלוהים.

אלי אבידר: הטיפול הוא כל כך גרוע, ועדיין לא התפרצה מגיפה כזאת, כנראה שיש מישהו בשמיים ששומר עלינו.

אלי אבידר: בעניין של אבו שחאדה, זה הרתיח אותי, שאחד הדברים החשובים שרצו להגיד, זה לעצור את כל הדיונים בכנסת.

אלי אבידר: מה מפריע למנכ"ל הכנסת, מה מפריע ליושב-ראש הכנסת להביא ניידת של מגן-דוד-אדום, שתהיה פה בפתח ושתבדוק אותנו בכל בוקר ותבדוק את כל העוזרים שלנו בכל בוקר, ושתיתן תשובה בתוך שעתיים, מי חיובי ומי לא חיובי?

אלי אבידר: אנחנו ממשיכים להתנהל כאילו לא עברנו חודשים של קורונה.

אלי אבידר: עדיין מתעסקים בשטות הזאת של הכנסת אנשים לבידוד רק בגלל שנגעו.

אלי אבידר: הרי אומרים שרוצים לעשות 30,000 בדיקות ביום, ועדיין לא עושים אותן – הציבור לא רוצה להיבדק – חברי הכנסת רוצים להיבדק.

אלי אבידר: תבדקו אותנו כל יום.

אלי אבידר: את הפרלמנט הזה, את בית המחוקקים הזה, אסור לעצור אפילו לשנייה.

אלי אבידר: ואני מברך אותך שדחפת לכינוס הישיבה הזאת, וגם את זה אתה יכול להגיד לאיווט, שרציתי לשים כיפה על הראש.

אלי אבידר: תודה רבה.

יעקב אשר: תודה רבה.

יעקב אשר: חבר הכנסת מיקי לוי.

מיקי לוי: תודה רבה, אדוני.

מיקי לוי: קודם כול, אנחנו באמת מעריכים את הגישה החיובית שלך.

מיקי לוי: חבל שחבר הכנסת גינזבורג לא פה, כי אמרתי לו: אתה יכול רק ללמוד איך מנהלים ישיבה ואיך מוציאים את כל העוקץ והמוקשים והצעקות על ידי גישה חיובית, פרלמנטרית, ולא כוחנית וכו' וכו'.

מיקי לוי: זה באמת לזכותך, וזה ראוי להערכה.

מיקי לוי: אני רק יכול להגיד: תודה רבה על העניין הזה.

מיקי לוי: מכיוון שיושב-ראש הכנסת הצהיר שאיננו מתכוון להביא את החוק הנורווגי השבוע למליאה – חבר הכנסת, יוזם החוק, ברוך הבא.

מיקי לוי: איזה כיף שאנחנו זוכים לראות אותך.

מיקי לוי: חבר'ה, אנחנו מרימים כוסית, אחרי שבוע וחצי של דיונים, יוזם החוק הגיע.

מיקי לוי: רם, ברוך הבא.

(כחול לבן: אני שמח שאני מסב לך שמחה והנאה.

מיקי לוי: תודה רבה.

קארין אלהרר: רם, באמת נותרו לנו הרבה שאלות פתוחות.

מיקי לוי: הצהיר יושב-ראש הכנסת שמפאת בעיות קורונה גם המליאה לא תתכנס במתכונת שהוא התכוון לכנס אותה.

יעקב אשר: רק המליאה לא תתכנס.

מיקי לוי: אני מעריך שיכנסו אותה, בגלל נושא ועדת הכספים, שיש שם הרבה כסף שחייב ללכת לשטח.

מיקי לוי: הוא אמר, לפחות אתמול, למאיר כהן, לא אני שוחחתי איתו, שאין כוונה לכנס את המליאה השבוע כדי לדון בחוק הנורווגי.

מיקי לוי: שמעתי את מה שאמרת בהתחלה, ואני מציע בכל זאת לעשות חלוקה, כי יש לך את כל השבוע, אלא אם כן כחול לבן מתעקשים והדבר בנפשם, לסיים את זה עוד הלילה, אז אנחנו כאן, נסיים את זה עוד הלילה או מחר בבוקר.

מיקי לוי: אני מקווה שימינה גם יגיעו עם 6,000 ההסתייגויות שלהם.

קארין אלהרר: הם בדרך, מיקי.

יעקב אשר: איך את יודעת, קארין?

יעקב אשר: מי העביר להם את הסתייגויות, מיקי?

יעקב אשר: מיקי, אתה שלחת להם הסתייגויות?

מיקי לוי: בטח...

מיקי לוי: איזו שאלה...

מיקי לוי: אתה חושד בכשרים.

קארין אלהרר: אנחנו עובדים.

קארין אלהרר: עובדים.

יעקב אשר: אתה מתכוון שלא יבואו להצבעה?

מיקי לוי: לא.

מיקי לוי: שאני לא אהיה הראשון.

מיקי לוי: גפני ביקש שאני אבוא לכספים.

יעקב אשר: הפוך.

יעקב אשר: אני יכול להתחיל איתך, ואז אני אעבור למישהו אחר.

מיקי לוי: לא תספיק.

אלי אבידר: בואו נתחיל עם ימינה.

אלי אבידר: יש להם הכי הרבה הסתייגויות.

שלמה קרעי: השאלה אם לא נספיק לנמק את ההסתייגויות שלנו, הן יעלו להצבעה במליאה בכל מקרה?

מיקי לוי: לא.

מיקי לוי: אין דבר כזה.

גור בליי: צריך להצביע על הכול.

שלמה קרעי: אם אני לא אהיה כאן, אני גם בוועדת הכספים, גם שם יש הסתייגויות?

שלמה קרעי: אם לא נהיה פה לנמק הסתייגויות?

מיקי לוי: הנימוק הוא בגוש, הוא לא אחד-אחד.

יעקב אשר: בגוש אחד גדול אפילו.

יעקב אשר: אני מציע שתביאו את הדברים העיקריים, וכל אחד יקבל זמן סביר לעניין הזה.

יעקב אשר: השאלה מתי תיגמר ועדת הכספים, זאת השאלה.

מיקי לוי: בינתיים תתחילו עם ימינה.

יעקב אשר: ימינה לא נמצאים כאן.

שלמה קרעי: אני יכול לנמק את שלי דקה, וזהו.

קארין אלהרר: יאללה, תנמק, קרעי.

יעקב אשר: חברים, אנחנו נתחיל עם שלמה ואחר כך קארין.

יעקב אשר: אוסאמה, לך יש בקשה מיוחדת מתי לנמק?

אוסאמה סעדי: לא.

אוסאמה סעדי: גם אני עולה לכספים.

אוסאמה סעדי: אנחנו נתאם, אני ומיקי.

אלי אבידר: יעקב, זה אני ואתה עד הלילה פה.

אלי אבידר: .. פנה אותם, קדימה.

מיקי לוי: - - -

יעקב אשר: משהו באופוזיציה לא עובד.

יעקב אשר: תסנכרנו ביניכם.

יעקב אשר: אתמול, בניגוד לדעת חברים בקואליציה, החלטתי לא להביא הצבעות היום.

מיקי לוי: נו, אז מה הבעיה?

יעקב אשר: הוצאתי גם - - -

מיקי לוי: לא ראיתי.

אלי אבידר: הוציא.

אלי אבידר: הוציא.

יעקב אשר: יצא ובבוקר התעוררנו עם כל ה-6,000.

מיקי לוי: ימינה התנגדו.

יעקב אשר: אני לא יודע.

יעקב אשר: חבר'ה, יש הנהלת אופוזיציה, דברו ביניכם.

קארין אלהרר: לא הבנתי.

קארין אלהרר: האופוזיציה רוצה הצבעות?

יעקב אשר: לא.

יעקב אשר: הסברתי לו מה קרה אתמול.

יעקב אשר: הוא לא היה בהאזנה איתנו.

יעקב אשר: חבר'ה, תעשו סדר אצלכם.

יעקב אשר: שהאופוזיציה תתחיל להתנהל כמו הקואליציה, בצורה מסודרת.

יעקב אשר: חבר הכנסת שלמה קרעי.

שלמה קרעי: תודה רבה, אדוני היושב-ראש, יש לי שתי הסתייגויות לחוק הכנסת, כשלמעשה הן שונות רק בכמה מילים ביניהן, אני אסביר את שתיהן ביחד.

שלמה קרעי: סעיף 63א, מדבר על כך שכדי לממש את החוק הנורווגי, שהוא נועד כששר או סגן שר התפטרו, שיוכל להכניס במקומו חבר כנסת - - -

קריאה: - - -

יעקב אשר: שלמה קרעי, בבקשה.

שלמה קרעי: יש לי, כמו שאמרתי, שתי הסתייגויות לחוק הכנסת, שהן שונות במספר מילים בסך הכול.

שלמה קרעי: הן באות לממש את החוק הנורווגי, כאשר המטרה של החוק היא - - -

קריאה: - - -

שלמה קרעי: כאשר המטרה של החוק הנורווגי היא לאפשר לסגן או סגן שר להתפטר מחברותו בכנסת, כדי להכניס יד עובדת במקומו, שתיכנס ותחליף אותו בוועדות ובדיונים בכנסת.

שלמה קרעי: כאשר סיעה מתפצלת, כמו שיש במקרה של כחול לבן ויש עתיד שהתפצלו לשתי סיעות, למעשה יכול חבר כנסת להיכנס, ובמקום להיות היד העוזרת, להיות יד שתהיה כנגד השר או סגן השר בסיעה שיושבת באופוזיציה.

שלמה קרעי: לכן מה שהצעתי כאן זה, שבמקרה שקורה דבר כזה, לאפשר שלא נטיל סנקציה על חבר כנסת אחר מאותה סיעה שיבחר לעבור לסיעה שנמצאת בקואליציה.

אוסאמה סעדי: זה חוק נורווגי?

אוסאמה סעדי: זה חוק נורווגי, שלמה.

אוסאמה סעדי: מה קרה?

קארין אלהרר: תסביר לי את זה, קרעי.

שלמה קרעי: אני אסביר.

שלמה קרעי: אני אסביר שוב בקצרה.

קארין אלהרר: תן לי דוגמה.

שלמה קרעי: כאשר שר מכחול לבן למשל, שזאת הדוגמה שנמצאת לפנינו, מתפטר מהממשלה, כדי שייכנס חבר כנסת במקומו ויחליף אותו בוועדות, את הסיעה שלו, ונכנס חבר כנסת שבוחר להיכנס ליש עתיד, לסיעה שלך, קארין, המטרה של החוק לא התממשה.

שלמה קרעי: המטרה של החוק היא להכניס חבר כנסת שיסייע, לא שיהיה בדיוק ההפך.

שלמה קרעי: אין מה לעשות, זאת הדמוקרטיה, זאת הרשימה שהייתה בכנסת, ויתרנו על הנורווגי המדלג.

שלמה קרעי: מה שאני מציע, שייפתח חלון של 24 שעות לחבר כנסת מהסיעה של יש עתיד, במקרה הזה, לבחור לעבור לסיעה של כחול לבן בלי שתהיה עליו הסנקציה של חבר פורש.

אוסאמה סעדי: יעני מדלג.

שלמה קרעי: לא מדלג.

שלמה קרעי: לכל חבר כנסת יש האפשרות לעשות מה שהוא רוצה.

שלמה קרעי: כל העניין פה זה סנקציה שיש - - -

אוסאמה סעדי: אתה פותח פתח - - -

קארין אלהרר: תגיד לי מה זה גן הילדים הזה?

אוסאמה סעדי: מה זה סנקציה?

אוסאמה סעדי: אתה מכניס חבר כנסת ואתה רוצה לשים עליו סנקציה?

שלמה קרעי: הפוך.

שלמה קרעי: בואו נסיר את הסנקציה לחלון זמן של 24 שעות.

אוסאמה סעדי: אפילו כחול לבן לא מציעים את זה.

שלמה קרעי: בסר.

שלמה קרעי: אני מציע את זה.

שלמה קרעי: אלה שתי ההסתייגויות שיש על החוק הזה.

קארין אלהרר: אתה עושה מהכנסת חוכא ואיטלולא.

שלמה קרעי: חלילה.

שלמה קרעי: אני רוצה לממש את המטרות של החוק הזה.

קארין אלהרר: כואב לכם.

קארין אלהרר: אוכל לכם את הלב.

שלמה קרעי: אדוני היושב-ראש, אני אסיים בהסתייגות השנייה שיש לי בחוק-יסוד: הכנסת.

יעקב אשר: בבקשה.

שלמה קרעי: שם באו ואמרו שלא צריך את החוק הנורווגי, זה שחיתות להכניס עוד הרבה חברי כנסת, לא צריך, תקופת קורונה וכו' וכו'.

שלמה קרעי: אז אני כאן נותן להם להשקיט את ייסורי המצפון של אלה שלא רוצים.

שלמה קרעי: אם חבר כנסת בוחר שלא להיכנס דרך החוק הנורווגי – שר שהתפטר וחבר הכנסת בוחר שלא להיכנס, הוא יכול לא להיכנס לכנסת, מקומו ברשימה יישמר ויפחתו מספר השרים שיכולים להתפטר מאותה סיעה לפי החוק הנורווגי.

שלמה קרעי: למעשה אם בפער מישהו שאמור להיכנס לסיעת יש עתיד אומר:

שלמה קרעי: אני לא נכנס, אני רוצה לחסוך למדינה את כספי החבר כנסת שלי, הבא אחריו ייכנס ברשימה, אבל במקום חמישה שיהיו לכחול לבן שיכולים להתפטר ולהכניס, זה ירד לארבעה.

יעקב אשר: אתה מוריד להם את זה מהכמות.

שלמה קרעי: אני מוריד מהכמות, כן.

שלמה קרעי: אם רוצים לחסוך, אני מאפשר ליש עתיד לחסוך למשלם המיסים, להמשיך להיות בצדקנות האין-סופית הזאת.

שלמה קרעי: תודה רבה.

קארין אלהרר: אין לתאר, קרעי.

קארין אלהרר: אין לתאר.

יעקב אשר: מישהו רוצה להגיב על זה עכשיו?

יעקב אשר: בקשתך התקבלה, חבר הכנסת קרעי, כהסתייגות.

(כחול לבן: ללא ספק אדם יצירתי מאוד, שלמה קרעי, חבר כנסת יצירתי.

יעקב אשר: עכשיו נעבור לקארין.

קארין אלהרר: קרעי עוד בחדר?

יעקב אשר: אם זה חשוב לך, אני יכול לבקש ממנו.

קארין אלהרר: לא, אין צורך.

קארין אלהרר: האמת שההצעות שלו כל כך מגוחכות שאולי אין בהן צורך.

קארין אלהרר: אדוני היושב-ראש, אתה מקשיב לי?

יעקב אשר: אני מקשיב לך כל הזמן.

קארין אלהרר: יופי.

קארין אלהרר: קודם כול, אני אקדים ואומר שההסתייגויות שאני אבקש להציג, והן לא רבות, הן סיעתיות.

קארין אלהרר: הן בשם כל סיעת יש עתיד-תל"ם.

קארין אלהרר: אני אתחיל בראשית הדברים.

קארין אלהרר: אמרתי את זה לאורך כל הדיונים שהתקיימו עד כה.

קארין אלהרר: אין מדובר בחוק נורווגי, זה מתווה שאולי רוחו בנורווגיה, אבל שום דבר מעבר לזה.

קארין אלהרר: אני לא רואה כיצד ניתן לקרוא למתווה הזה, "מתווה נורווגי".

קארין אלהרר: אני אבקש, כהסתייגות מס' 1 לחוק-יסוד: הכנסת (תיקון מס' 49), להוסיף סעיף, סעיף הגדרה, שיאמר שהמתווה המפורט בחוק זה, ייקרא "המתווה הישראלי".

קארין אלהרר: אני חושבת שגם בדיונים שהתקיימו בוועדה הייתה הסכמה רחבה, ואף היועץ המשפטי לוועדה אמר במספר הזדמנויות שמדובר במתווה שהוא מתווה שכנסת ישראל יצרה, מה גם שהוא לא סופי.

קארין אלהרר: הרי דיברנו על כך שמדובר פה בעומק הדברים בסידור עבודה.

קארין אלהרר: כחול לבן זקוקים לידיים עובדות.

קארין אלהרר: אני לא מקלה ראש בדבר הזה, כנסת ישראל צריכה לעבוד, אבל אין שום דבר שהוא נורווגי.

קארין אלהרר: במתווה הנורווגי המקורי יש הפרדת רשויות מלאה, יש הפרדה בין הרשות המחוקקת לרשות המבצעת, דבר שלא קורה כאן, לכן זו תהיה הסתייגותי הראשונה.

קארין אלהרר: לגבי סעיף 1 להצעה, אני אבקש לתקן ולמחוק את המילים "סגן שר".

קארין אלהרר: אני חושבת שאין זה נכון להכליל את ההסדר הנורווגי על סגני שרים, אלא רק על שרים, וזאת מכמה טעמים.

קארין אלהרר: א', אני חושבת שאם נכיל את ההסדר על סגן שר בקונסטלציה המדוברת בהצעת החוק, אנחנו ניצור מעמד שהוא לא ברור.

קארין אלהרר: אמרנו במהלך הדיונים בוועדה שזה נושא שראוי לדיון מעמיק, ואכן כך הדבר, ולטעמי מדינת ישראל מתנהלת יותר מדי טלאי על טלאי.

קארין אלהרר: בכל פעם אנחנו אומרים: כן, זה חשוב, אבל לא מספיק כדי שנדון בו כרגע.

קארין אלהרר: אני מאמינה גדולה בסדר.

קארין אלהרר: אני חושבת שחוקי-היסוד של מדינת ישראל הם דבר חשוב, חשוב מדי, ובסופו של דבר כל חוקי-היסוד מסדירים את עבודת הממשלה ואת עבודת הכנסת והם חלק מהחוקה הישראלית.

קארין אלהרר: אומנם אף אחד לא כרך את הכול לספר אחד בפיזי, אבל זו החוקה הישראלית, ואין להקל בה ראש.

קארין אלהרר: אני חושבת שתפקיד סגן שר הוא באמת לקשר בין השר, שמאוד עסוק בענייני משרדו, לבין הכנסת, ואם אנחנו נכיל את המתווה, הלא הוא "המתווה הישראלי", על סגני שרים, אנחנו קצת פוגעים בתפקידו של סגן שר.

קארין אלהרר: ולכן הייתי מציעה למחוק את המילים "סגן שר" ולהשאיר "ירצו שרים נוספים" יתפטרו מתפקידם, יכניסו חברי כנסת.

קארין אלהרר: מה גם שבנסיבות העניין זה לא פוגע בסיבה שבשלה רצו כחול לבן להביא את החוק הנורווגי.

קארין אלהרר: הם רצו עוד ידיים עובדות בכנסת, אמרתי שאני מבינה את זה, אני מסכימה עם זה.

קארין אלהרר: אני חושבת שבנסיבות העניין במתווה ממשלת אחדות קורונה, ממשלת חירום קורונה, זה לא היה נכון במיוחד, אבל שוב אני מקבלת את המצב הבעייתי ואת העובדה שאין יושבי ראש בוועדות, ורם, ידידי, ייאלץ להיקרע בין שתי ועדות שהוא אמור לכהן בהן כיושב-ראש, ומכיוון שאני מאוד מסמפתת את רם, גם ברמה האישית, ורוצה בהצלחתו, אני לא מתנגדת נחרצת.

קארין אלהרר: אני חושבת שראוי שיהיה שר אחר שיתכבד ויתפטר וייתן לרם את האופציה להיות יושב-ראש ועדת חינוך מצוין ולא בינוני, כי הוא ייאלץ להיות גם יושב-ראש הוועדה לזכויות הילד.

יעקב אשר: קארין, כדי שתראי שאנחנו גם מקשיבים לך ואת לא רק משמיעה את דברייך, אני רוצה להתייחס לעניין הזה בשתיים-שלוש נקודות.

יעקב אשר: קודם כול, נקודה ראשונה, זה נכון שאמרתי בוועדה שאם נשב ונעשה סיעור מוחות בתנאי מעבדה ונסתכל על כל הנושא הנורווגי בכלל, כולל חלקים נוספים, אז אחד החלקים שנדבר עליו יהיה גם נושא הסמכויות של סגני השרים.

יעקב אשר: קודם כול סגני השרים היו בחוק הקודם, בהוראת השעה הקודמת.

קארין אלהרר: זה לא אומר שזה דבר טוב.

יעקב אשר: רגע.

יעקב אשר: הניסיון הראה שלא נפגמה עבודתם, אלא נהפוך הוא.

יעקב אשר: אני לא יודע אם שמת לב, אבל בקדנציה הקודמת ברוב השאילתות וההצעות לסדר הייתה מעורבות גדולה מאוד של סגני השרים.

יעקב אשר: דווקא אם זה התפקיד שלהם, כמו שאת רואה, אז הם מילאו את זה נאמנה.

יעקב אשר: היו פה סגני שרים שבאו וענו לשאילתות, להצעות דחופות לסדר-היום ולהרבה מאוד דברים, כך שזה לא נפגע.

יעקב אשר: עוד נקודה שסגני שרים משום מה – איך אמרת?

יעקב אשר: אמרת שאת לא אוהבת טלאי על טלאי, אבל הבעיה שכרגע יש כבר טלאי אחד עוד יותר ישן מהטלאי החדש, שאנחנו דנים עליו עכשיו, שהוא הנקודה שסגני שרים לא יכולים להגיש הצעות חוק, לא יכולים להגיש שאילתות, אין להם עבודה בכנסת, העבודה היחידה שלהם בכנסת זה לענות ולשמוע את חברי הכנסת וכו'.

יעקב אשר: זאת אומרת, זה רק מחזק שהחוק הנורווגי יכול להיות גם עליהם.

יעקב אשר: דבר שלישי, את כל הזמן מזכירה את כחול לבן בחוק הנורווגי, ואני מזכיר לך שלא רק כחול לבן רוצה את זה, אלא מי שרוצה את זה במיוחד זה המפלגות הקטנות והבינוניות, שאצלם חוסר בידיים עובדות הוא עובדה מוכחת, לא בגלל גודלה של הממשלה, אלא בגלל גודל הסיעה שלהם.

יעקב אשר: בכל מקרה, לגבי כחול לבן, הנושא הזה של סגני שרים לטעמי כמעט ולא חל, כי למיטב ידיעתי אין להם סגני שרים בכלל, והם הצהירו שגם לא יהיה.

יעקב אשר: משלוש הסיבות האלה רק רציתי להעיר, כדי שתראי שהייתי בהקשבה.

יעקב אשר: זה הכול.

קארין אלהרר: אתה נהדר.

קארין אלהרר: אדוני היושב-ראש, אתה מוכיח קשב רציני, ובכלל ניהול דיונים לעילא ולעילא.

קארין אלהרר: אמרתי לך את זה גם באופן אישי, אבל ראוי שנאמר שבחך בפני כולם.

קארין אלהרר: אין ספק שאתה עושה עבודתך נאמנה.

יעקב אשר: בזום זה לא נקרא "בפניו", אז אפשר...

(כחול לבן: קארין, אני מצטרף לדבריו של היושב-ראש, ואני רק רוצה לומר שאין פה אף אחד מחברייך, אבל שימי לב שזה כבר שני פרגונים ברצף בחמש דקות.

(כחול לבן: אני מסב את תשומת ליבך שלא תמשיכי לפרגן יותר מדי לי וליושב-ראש.

יעקב אשר: אני לא מקבל את הצעתך.

יעקב אשר: ההסתייגות נדחית.

יעקב אשר: ..

קארין אלהרר: אני חלילה לא רוצה לפגוע לכם בתדמיתכם.

קארין אלהרר: אבל אתה יודע - - -

יעקב אשר: קארין, את יכולה להמשיך לסעיף הבא.

(כחול לבן: הכול בסדר.

(כחול לבן: לא התאפקתי.

קארין אלהרר: אני רק רוצה להשיב לעניין הזה.

קארין אלהרר: זה נכון, הדברים שאמר היושב-ראש, אבל צריך לזכור שאם אנחנו מאפשרים לסגן שר להתפטר מהכנסת, הוא לא יהיה שייך לשום מקום, הוא לא יהיה חבר ממשלה, כי הוא רק סגן שר, ואין לו מקום סביב שולחן הממשלה, והוא לא יהיה חבר כנסת, כי הוא התפטר מהכנסת.

קארין אלהרר: אז מיהו ומהו?

קארין אלהרר: מי יהיו האבא והאימא שלו?

אלי אבידר: מה הוא יעשה?

קארין אלהרר: אני חושבת שזה מצב בעייתי.

קארין אלהרר: זה יוצר לקונה באשר למעמדו.

קארין אלהרר: זה נכון שכחול לבן, אין להם בינתיים סגני שרים, אבל יכולים להיות להם, אני לא יודעת מה יוליד יום.

קארין אלהרר: צר לי על "הבעיה" שנוצרה אצל המפלגות הקטנות, אבל אלה היו תוצאות הבחירות וכל מפלגה עושה את השיקולים שלה לגבי חלוקת התפקידים.

קארין אלהרר: אני מבינה את המצוקה, אבל עם כל הכבוד, זה לא יכול לבוא על חשבון העובדה שיהיו אנשים שאין להם זהות.

קארין אלהרר: אני לא מכירה זהות שלישית, אני מכירה או חבר כנסת או שר, חבר ממשלה, או סגן שר שהוא חבר כנסת.

קארין אלהרר: אתם יודעים, נצביע על זה, כנראה שבמאבק הזה אני אפסיד, אבל אני חושבת שהאמירה היא חשובה.

קארין אלהרר: זה היה תיקון שני.

קארין אלהרר: התיקון השלישי בסעיף 2, המילה "סגן שר" שוב תימחק מאותם טעמים בדיוק.

קארין אלהרר: אני לא רוצה לחזור עליהם, כדי שלא תגידו שאני סתם עושה פיליבסטר.

קארין אלהרר: אני אהיה עניינית.

קארין אלהרר: לגבי סעיף 2(א), במקום "חבר הכנסת המכהן כשר או כסגן שר רשאי להפסיק את חברותו בכנסת" יבוא: "חבר הכנסת המכהן כשר או כסגן שר מחויב להפסיק את חברותו בכנסת".

קארין אלהרר: חוק נורווגי מלא, אם כבר מחוקקים מתווה, שיהיה מתווה אמיתי, שייצור הפרדת רשויות מלאה ועקרונית, בהתאם למתווה הנורווגי המקורי.

קארין אלהרר: כמו כן, בהסדר כזה, כמו שאני מציעה, יהיה ניתוק משיקולים פוליטיים בלתי תלויים ברצונם של ראשי הסיעות, ובהתאם לזהותם של חברי הכנסת הבאים ברשימה, וכמובן מידת נאמנותם למפלגה.

קארין אלהרר: אני חלילה לא רוצה לומר דבר וחצי דבר, כי אינני יודעת עד הסוף, לגבי ניקיון הכפיים ותום הלב של החלטה מי יתפטר, מי יבוא וכמובן עניין התפקידים שדיברנו עליו, לכן אני מציעה שנעשה מלא מלא, כי אחרת אנחנו עשויים לשגות בחוסר תום לב.

קארין אלהרר: אני ממש חושבת שאם כבר, אז כבר, ואני מציעה לשקול את התיקון הזה.

קארין אלהרר: לעניין סעיף 2(ב), המילים "זולת אם חזר בו מהודעתו קודם לכן בהודעה בכתב ליושב ראש הכנסת" יימחקו.

קארין אלהרר: שר שיתפטר, לא יוכל לחזור בו מהתפטרותו, כך על אף שהשיוך הסיעתי של חבר הכנסת הנכנס לא תואם את כוונותיו של השר, לא ימנעו את כניסת חברי הכנסת לכנסת.

קארין אלהרר: נכון שיש הוראה בתקנון שאומרת שאפשר להודיע אם נכנסים לסיעה כזאת או סיעה אחרת, אבל פה רוצים להקדים את זה, כדי למנוע מצב שבו שר התפטר וחבר הכנסת שנכנס לא מתאים להם.

קארין אלהרר: אני מציעה: בואו תסמכו על האנשים, ואם התכוונת להתפטר, אז תתפטר, ואם אתה לא מתכוון, אל תעשה את זה, אחרת חלילה אפשר לחשוב שאולי הנימוקים הם לא נימוקים ענייניים, השיקולים הם לא ענייניים, דבר שלא ניתן להסכים לו.

קארין אלהרר: יש לכם שאלות, הערות?

יעקב אשר: אני שומע בקשב רב.

יעקב אשר: קודם כשהיו לי, הערתי.

יעקב אשר: אם יש לאחרים, אפשר - - -

קארין אלהרר: מישהו אחר?

(כחול לבן: עד כה לא.

יעקב אשר: רם אומר שיש לו, אבל מאחר שהחמאת לו, הוא לא רוצה להתווכח איתך.

יעקב אשר: ..

קארין אלהרר: רם, אפשר להתווכח איתי.

יעקב אשר: אם תרצי הפסקה קטנה באמצע, ניתן לחבר הכנסת סופר, שגם רוצה לרוץ לוועדת הכספים, לדבר שתי דקות.

יעקב אשר: תגידי לי כשאת רוצה הפסקה, ואני אתן לסופר לדבר שתי דקות.

קארין אלהרר: אפשר לתת לסופר.

קארין אלהרר: בבקשה.

יעקב אשר: עוד כמה דקות.

יעקב אשר: נשמע עוד שתי הסתייגויות שלך, ואז את סופר.

קארין אלהרר: אני מבקשת לעבור לסעיף 2(ד)(1) – במקום סעיף (1) יבוא: "בסיעה המונה מעל עשרה חברי כנסת רשאים להפסיק את חברותם עד חמישה חברי כנסת.

קארין אלהרר: בסיעה המונה מתחת לעשרה חברי כנסת רשאים להפסיק את חברותם עד שני חברי כנסת בלבד".

קארין אלהרר: דיברנו על זה מספר רב של פעמים במהלך הדיונים.

קארין אלהרר: הנוסחאות המאוד - - - שכתובות בחוק-היסוד, הן לא מתאימות לחוק-יסוד.

קארין אלהרר: חוק-יסוד אמור להוות מסמך של עקרונות מסדרים, הוא לא אמור להיות עם נוסחאות מתמטיות כאלה, ויש פה קצת זילות של המסמך הזה.

קארין אלהרר: ולכן אני מציעה מנגנון פשוט שאומר שעד מספר חברי כנסת לכל סיעה בהתאם לגודלה.

קארין אלהרר: זה מנגנון קל, פשוט, מתאים יותר לחוק-יסוד.

קארין אלהרר: הייתי מציעה לגמרי לקבל אותו.

קארין אלהרר: סעיף 2(ו), הסעיף יימחק – אני רוצה לבטל לחלוטין את מנגנון ההחלפה בין שרים, כדי למנוע אי-יציבות שנגרמת מהחלפות תדירות.

קארין אלהרר: היות שאין הצדקה למנגנון הזה, זה נועד רק לסייע לשרים להתחלק בעול הזה.

קארין אלהרר: גם על הנושא הזה דיברנו רבות.

קארין אלהרר: אני חושבת שלא נכון ששרים יתחילו לשחק ביניהם את משחק הכיסאות.

קארין אלהרר: אמר היושב-ראש, והקשבתי קשב רב, שהדבר הזה לא קורה בדרך כלל, ואנחנו לא עסוקים במשחק כיסאות.

קארין אלהרר: אני חושבת שאם זו הכוונה, ואני מאמינה שזו הכוונה, צריך להסדיר את זה מראש.

קארין אלהרר: פוליטיקה היא באמת אומנות האפשרי, ופוליטיקה היא באמת מקום של פשרות, אבל יש גבול כמה אפשר לקיים פשרות כאלה וכמה אפשר יהיה במסגרת הפוליטיקה.

קארין אלהרר: זה נראה לי לא נכון.

קארין אלהרר: כל הזמן מדברים על יציבות ועל משילות.

קארין אלהרר: משילות זה לא מעבר בין שרים ומשילות זה לא מעבר בין משרדים, זה בטח לא מראה על יציבות, אני לא מעלה בדעתי שמישהו מתכוון לשחק בין המשרדים, ולכן אני בכלל רואה מקום שבו מישהו יתנגד להסתייגות הזאת.

קארין אלהרר: אני ממשיכה.

קארין אלהרר: הוספת סעיף 2(ו) – אחרי סעיף קטן (3) יבוא: "(4) כל סיעה תהיה רשאית לעשות שימוש במנגנון ההחלפה כאמור בסעיף (1) וסעיף (2) פעם אחת בלבד במשך כהונתה של הכנסת".

קארין אלהרר: גם זה סעיף שאמור להקטין את השימוש הציני במנגנונים האלה של התפטרות.

קארין אלהרר: אני מציעה להגביל את מנגנון ההחלפה ברמה הסיעתית, פעם אחת לכל סיעה.

קארין אלהרר: זה נראה לי ראוי, נכון.

קארין אלהרר: אני מקווה, אתם יודעים, שדברים נעשים באמת בתום לב, בניקיון כפיים ואין סיבה משמעותית, אלא אם כן יתקנו אותי, אולי מציע החוק יכול לספר לי על מצב שבו באמת יש סיבה מאוד כבדת משקל להשאיר את הסעיף על כנו.

קארין אלהרר: אני באמת לא מבינה למה צריך את זה.

קארין אלהרר: רם, אתה רוצה להגיב אולי?

(כחול לבן: נחכה לשמוע עוד כמה הסתייגויות ונתייחס לכולם.

(כחול לבן: אני פה איתך.

קארין אלהרר: בסדר גמור.

קארין אלהרר: תיקון סעיף 4 – המילים "סגן שר" יימחקו.

קארין אלהרר: מוצע לא להכליל את ההסדר הנורבגי על סגני שרים אלא רק על שרים - - -

יעקב אשר: קארין, הרי זה בהתאמה.

יעקב אשר: התיקון הזה הוא כבר בהתאמה לנימוק שאמרת קודם.

קארין אלהרר: נכון.

יעקב אשר: רק תצייני את זה ותמשיכי הלאה, אלא אם כן את רוצה.

יעקב אשר: אמרתי לך, אני היום נותן לך לדבר כמה שאת רוצה, בגלל שהסכמת לוותר ולא לבוא לפה.

אלי אבידר: זה נשמע לא טוב...

קארין אלהרר: הוספת סעיף 5 – לאחר סעיף 4 יבוא סעיף 5 להצעת החוק, הוראת שעה – אמרתי במהלך הדיונים מספר רב כל כך של פעמים שאני מצטערת שאני משעממת אתכם, אני עדיין עומדת על כך שדעתי, כמובן שהיא לא מחייבת, אבל זאת דעתי, דעתי המשפטית, ראוי שהדבר הזה ייעשה בהוראת שעה.

קארין אלהרר: אני מבינה שבפעם הקודמת היה חוק נורווגי, לא בדיוק נורווגי, אבל ברוח נורווגי, שהוא היה הוראת שעה, ובית המשפט העליון בפסיקותיו אמר שהוראת שעה היא לא דבר מבורך, אבל זה לא שאנחנו מעתיקים את החוק הנורווגי מהפעם הקודמת לפעם הזאת, אנחנו עדיין עושים בו שינויים, ואנחנו לא יודעים מה יהיו השינויים לפעם הבאה, ולכן אני מציעה שגם הפעם זה יהיה בחוק בהוראת שעה.

קארין אלהרר: זה לא דבר מיטבי.

קארין אלהרר: מצד שני, גם משחק עם חוקי-יסוד באופן כללי הוא לא דבר מיטבי.

קארין אלהרר: אני מתחייבת בשם סיעת יש עתיד-תל"ם, שלא נעתור ולא נעשה שום דבר שקשור בעניין הוראת השעה.

קארין אלהרר: אני באמת חושבת שזה לא נכון.

קארין אלהרר: לשמחתי, זו לא רק דעתי, היה גם גדעון סער מהליכוד, לא יש עתיד, איילת שקד, שרת המשפטים לשעבר – גם הם טענו שהמצב הזה, עדיף שיהיה בהוראת שעה.

קארין אלהרר: אני חושבת שראוי לשקול את הדברים.

קארין אלהרר: אני מכירה את עמדת משרד המשפטים ואת עמדת היועץ המשפטי לוועדה, אני עדיין חושבת שזה המצב.

קארין אלהרר: אני רוצה עוד סעיף, הוראת סעיף תחילה.

יעקב אשר: את יודעת גם את עמדתי, שניסיתי לחתור לכיוון כזה של הבנות, לצערי הרב לא הצלחתי.

קארין אלהרר: אני יודעת, אדוני היושב-ראש, אני מאוד מעריכה את זה.

קארין אלהרר: אני בכלל חושבת שאם היו מקשיבים לך יותר, היינו יכולים להתקדם טוב יותר.

יעקב אשר: את מתכוונת גם למפלגה שלכם כמובן, לא רק - - -

קארין אלהרר: לא.

קארין אלהרר: דווקא בעניין הזה, אני חושבת שמפלגתי התנהגה למופת, בעניין הזה, שזרמנו כמעט עם כל הצעה שהגיעה, חוץ מכזאת שהפכה את האופוזיציה לכלי שרת בידי הקואליציה, דבר שאנחנו לא יכולים להסכים לו, וגם אדוני מבין את זה.

יעקב אשר: בואי נמשיך הלאה.

קארין אלהרר: אמרנו, הוספת סעיף תחילה – תחילתו של חוק זה עם כינונה של הכנסת העשרים-וארבע.

קארין אלהרר: מדובר בהוראת חוק-יסוד.

קארין אלהרר: אני מבינה את הצורך, אבל יש גם כלל כזה בשיטת המשפט שלנו, שאנחנו לא משנים את הכללים אחרי שהתחיל המשחק.

קארין אלהרר: ולכן אם רוצים באמת לשבת על המדוכה, להחליט על חוק נורווגי ראוי, מודל פלוס נורווגי, נורווגי, מה שלא יהיה, ראוי שנעשה את זה בצורה מסודרת, עם שקט בראש, להסתמך על תוצאות הבחירות שהיו, ולפעם הבאה לעשות את זה טוב, שיהיה גם נקי משיקולים ספציפיים.

קארין אלהרר: אני חייבת לומר בכנות, קשה להתייחס לחוק הנורווגי הזה במנותק מההסכם הקואליציוני שנחתם, במנותק מהוועדה למינוי שופטים, במנותק מעוד אלף ואחד דברים, לכן אני ארגיש שפחות משתמשים בכלים של חקיקה כדי לסדר כל מיני סידורים בין שני אנשים, שלא מאמינים אחד לשני, ומקיימים את החוק הנורווגי הזה כי יש סיבה לדבר הזה.

קארין אלהרר: אני מציעה שהחוק הזה יחול רק בכנסת העשרים-וארבע, ועד אז כמובן נעבוד קשה מאוד יחד עם אדוני היושב-ראש כדי לקיים חוק לעילא ולעילא.

קארין אלהרר: וסעיף אחרון לחוק הזה, ואחריו אני אבקש הפסקה, זה הוספת סעיף תחילה.

קארין אלהרר: אי-אפשר להתנתק לגמרי מהמצב הכלכלי ששורר היום במדינת ישראל, יש לנו גירעון הולך וגדל, ואם רוצים לתת מענה לכל הצרכים של מדינת ישראל, המובטלים, הקשישים, אנשים עם מוגבלויות שמחכים לקצבה ועוד כהנה כהנה צרכים, אנחנו נצטרך להגדיל את הגירעון.

קארין אלהרר: אני לא יודעת מה מתכוונים לעשות ואיזה תקציב יביאו, אבל במצב של גירעון גדל ועלויות גבוהות כל כך של האדמיניסטרציה הפוליטית, ראוי שלא יביאו חוק נורווגי בכלל.

קארין אלהרר: ולכן הייתי מציעה, תחילתו של חוק זה יהיה כאשר הגירעון בתקציב המדינה יעמוד על 3%.

קארין אלהרר: בתקופה של משבר קורונה, כשיש סיבה, אגב כך להבנתי, יכול להיות שלא הבנתי כראוי – יש סיבה לכינונה של ממשלת אחדות-חירום, לא ראוי להביא עוד דברים כשמוציאים כסף על התקורות.

קארין אלהרר: בואו נוציא את כל הכסף על האזרחים, בדבר שיהיה טוב לכולם.

קארין אלהרר: זה בשלב זה לעניין חוק-היסוד.

יעקב אשר: אנחנו עוברים להמשך.

יעקב אשר: לחוק הכנסת.

(כחול לבן: רציתי להתייחס, אבל אם את רוצה להמשיך, אני יכול להתייחס בסוף.

(כחול לבן: מה שנוח לך.

קארין אלהרר: אני אשמח להפסקה.

(כחול לבן: אני כאן לרשותך.

אוסאמה סעדי: אולי רם יענה לכולנו?

יעקב אשר: יכול להיות.

(כחול לבן: קחו בחשבון שבשלב מסוים אני ואיתן הולכים להתחלף, כי גם אני צריך להיות בוועדת הכספים.

יעקב אשר: נכון, אבל לא תצא מפה לפני שתענה לקארין, בטוח.

(כחול לבן: אז בואו נסיים לפני שאיתן יבוא.

אופיר סופר: אני עושה את זה קצר.

יעקב אשר: אולי ניתן לסופר, ברשותכם, או שגם אתם רצים לכספים?

אופיר סופר: אני עושה את זה מהר מאוד.

אלי אבידר: אני רוצה כשרם נמצא פה.

יעקב אשר: קארין, קחי הפסקה של שתי דקות, תשתי משהו, ובינתיים חבר הכנסת סופר.

יעקב אשר: בבקשה, ההסתייגויות שלך.

אופיר סופר: אני אעשה את זה מאוד קצר, כי בסך הכול דיברו על זה לא מעט במהלך כל המשא-ומתן.

אופיר סופר: הרעיון פה, בהקמת כל הקואליציה הזאת, זה כביכול להקים משהו פריטטי, אבל בסוף מדובר על אתנן לכחול לבן, לתת להם לא רק מעמד, פוזיציה וכוח, אלא להגיש להם את כל ממשלת ישראל וערכיה, שתהיה להם שליטה מוחלטת.

אופיר סופר: בשביל זה טוב ונכון שיהיו 24 שעות – עצוב לי שיושב-ראש ועדת החינוך הוא זה שמוביל את החוק הלא ערכי הזה – בשביל זה יש לנו 24 שעות למתן שוחד אישי לחבר כנסת, שנבחר מטעם רשימת יש עתיד, כדי שיוכל לעבור לכחול לבן, ובשביל זה גם אין פרופורציות, בהתאם ליחס ולגודל של מספר חברי הכנסת, ובגלל זה כל השינוי בנוסחאות שדיברה עליהן חברת הכנסת אלהרר.

אופיר סופר: כל המטרה בסופו של החוק הזה זה לתפור חליפה מאוד מאוד ספציפית, שקוראים לה "אתנן כחול לבן", ואלה עיקרן של הסתייגויותינו המעטות.

יעקב אשר: תוך כדי זה שאתה מסביר - - -

אופיר סופר: ראיתי שהיית מרוכז.

יעקב אשר: לא.

יעקב אשר: כשהסברת את הדברים הכול כך מהותיים של החוק הזה, עלעלתי בהסתייגויות שלכם, ואני רואה במקום המילים כך וכך, יבוא "הזקן", יבוא "ההוא" ויבוא "הנורא", יבוא "הוותיק" - -

אופיר סופר: זה הכול עניין של ערכים.

יעקב אשר: - - יבוא "החלופי", יבוא "המשעמם", במקום סעיף 48 יבוא סעיף 49, 97, 68.

יעקב אשר: לא מצאתי - - -

אופיר סופר: אל תטבע בפרטים.

אופיר סופר: אדוני היושב-ראש, אל תטבע בפרטים.

יעקב אשר: אני רוצה לדעת רק מי היוצר של זה.

יעקב אשר: האם זה מיקי לוי, והביא את זה בהשאלה?

יעקב אשר: או שזה מישהו - - -

אוסאמה סעדי: אתה ממעיט ביכולות של ימינה?

יעקב אשר: לא.

יעקב אשר: ימינה היא מפלגה דתית.

יעקב אשר: אני לא מאמין, כי מי שהיה צריך לעשות את הדבר הזה, היה צריך לפחות שבת שלמה, אלא אם כן הוא הכין את זה קודם.

יעקב אשר: אני מקווה מאוד שזה לא מימינה.

יעקב אשר: בכל מקרה, לא מצאתי קשר בין הדברים הענייניים שאמרת, הפוליטיים-ענייניים, לבין מה שכתוב.

אופיר סופר: אני שמח שאתה מקבל את הענייניות של דבריי.

אלי אבידר: סופר, אתה חייב לענות על השבת.

אלי אבידר: אם אתה לא תענה, אני אענה.

אופיר סופר: אני לא יודע על מה מדובר.

אלי אבידר: - - - חיללתם שבת או שלקחתם מיש עתיד - - -

יעקב אשר: קארין בבקשה.

יעקב אשר: שלום חבר הכנסת גינזבורג.

קארין אלהרר: קודם כול, אני רוצה לעניין חוק-היסוד.

קארין אלהרר: יש בידי גם את ההסתייגויות של חבר הכנסת יואב סגלוביץ'.

יעקב אשר: הוא ביקש ממך לנמק אותן?

קארין אלהרר: כן.

קארין אלהרר: הוא פשוט יגיע רק להצבעות.

יעקב אשר: הבנתי.

יעקב אשר: אז תנמקי גם את שלו.

יעקב אשר: בבקשה.

קארין אלהרר: אני רק אומרת שההסתייגויות שלי ושל יואב הן בשם כל סיעת יש עתיד-תל"ם.

יעקב אשר: את זה אמרת בהתחלה.

קארין אלהרר: גם של יואב.

קארין אלהרר: לעניין חוק-היסוד כאמור, בשם הצעת החוק הוא מבקש להציע שיהיה "הצעת חוק יסוד: הכנסת (הוראת שעה)".

קארין אלהרר: הוא גם ביקש שזה יהיה הוראת שעה.

קארין אלהרר: בסעיף 2 להצעת החוק – בסעיף 42ג(א), לאחר המילים "ראש הממשלה החלופי או" יבואו המילים "ראש הממשלה בפועל ושר או סגן שר מאותו המשרד שאחד מהם כבר התפטר, באמצעות סעיף 42ג".

קארין אלהרר: לעניין סעיף 42ג בסעיף ו(3), במקום המילים "לא ימסור חבר הכנסת", יבואו המילים "לא תמסור סיעה בה חבר חבר כנסת".

קארין אלהרר: לעניין סעיף 42ג אחרי סעיף (ו) יבוא סעיף קטן (ז): "שר או סגן שר שהתפטר בהתאם להוראות סעיף זה, יחויב להופיע בוועדה שתיקבע בהתאם להחלטת הכנסת.

להצעת החוק: אלה הצעותיו של - - -

יעקב אשר: של חבר הכנסת יואב סגלוביץ'.

קארין אלהרר: זה לעניין חוק-היסוד.

יעקב אשר: עכשיו תעברי להסתייגויות שלך לגבי חוק הכנסת.

קארין אלהרר: אז ככה, סעיף 3 – הסעיף יימחק.

קארין אלהרר: אני מבקשת לבטל את הסעיף שמבקש להשוות בתנאי התשלום של סגן שר שאינו חבר כנסת לסגן שר שהוא חבר כנסת, מתוך מטרה לצמצם את השימוש של ההסדר הנורווגי על ידי סגני שרים.

קארין אלהרר: יש פה איזה בעיה.

קארין אלהרר: אמרתי קודם שסגן שר אחרי שהוא מתפטר בנורווגי הוא לא חבר ממשלה והוא לא חבר כנסת, ונוצרת כאן לקונה.

קארין אלהרר: מצד שני, את תקציב הקשר לבוחר, זה כן בחרו לסדר מבעוד מועד.

קארין אלהרר: אני אומרת שאם כבר יש בעייתיות, למה הבעייתיות לא חלה בדיוק בתקציב?

קארין אלהרר: זה נראה לי מאוד בעייתי.

קארין אלהרר: לעניין סעיף 4 (א) אני מבקשת לתקן – במקום המילים: "יודיע חבר הכנסת ליושב ראש הכנסת הודעה אחת בלבד, בכתב, בתוך 24 שעות מעת היותו לחבר הכנסת, בדבר הסיעה שאליה הוא מבקש להשתייך" יבוא: "יודיע חבר הכנסת ליושב ראש הכנסת הודעה אחת בלבד, בכתב, בתוך 48 שעות".

קארין אלהרר: מוצע למעשה למנוע מהשר או מסגן השר את האפשרות לחזור בו מהתפטרותו, במידה והשיוך הסיעתי שעליו הצהיר חבר הכנסת הנכנס אינו תואם את ציפיותיו של השר או סגן השר המתפטר.

קארין אלהרר: בעניין הזה אני חושבת שנוצרת כאן מחויבות בעייתית מאוד, ואני מבקשת לתקן אותה.

במקום המילים: מאוד הצטערתי על זה שכחול לבן התפרקה.

במקום המילים: זה אמיתי.

במקום המילים: אני חושבת שכחול לבן הייתה אלטרנטיבה שלטונית, שגם נבנתה בצורה מאוד יפה, והיו הרבה ציפיות מכחול לבן.

במקום המילים: אבל משהתפרקה, היא נעשתה בדרך מאוד ברורה.

במקום המילים: ההתפרקות הייתה לשלוש מפלגות האם.

במקום המילים: הייתה מפלגת חוסן לישראל, מפלגת יש עתיד ומפלגת תל"ם.

במקום המילים: היה פה פיצול מאוד מאוד ברור.

במקום המילים: לאחר הפיצול הזה נעשו עוד שני אקטים, האחד בתוך תל"ם, היה פיצול של שליש, שעשו יועז הנדל וחבר הכנסת צביקה האוזר, יושב-ראש ועדת החוץ והביטחון היום, הם ביקשו להתפצל מתל"ם, הם באמת היו שליש.

במקום המילים: ואז היה האירוע ביש עתיד ואירוע בחוסן לישראל, חברת הכנסת ע'דיר כמאל מריח חשבה שלא מתאים לעקרונות שלה להצטרף לממשלה, ופנינה תמנו-שטה, שהבטיחו לה להיות שרה, החליטה שהיא רוצה לעבור מיש עתיד לממשלה.

במקום המילים: פתאום הנסיבות השתנו מבחינתה.

במקום המילים: בסדר, קרה מה שקרה.

במקום המילים: מכיוון שביש עתיד, חשבנו שיש פה סוג של מקרה הומניטרי, אמרנו שנעשה, בעגה הלא מקצועית, "חילופי שבויים", ובאמת לא הבנו, וגם אף אחד מהייעוץ המשפטי לא חידד, שמדובר פה בפיצול של שליש, ונדרשנו כל חברי הסיעה, גם בחוסן וגם ביש עתיד, לחתום על מסמך שאומר שאנחנו מסכימים לדבר הזה.

במקום המילים: ברור לכולם, לכולי עלמא, שלעולם, לעולם, לעולם לא היינו חותמים על הדבר אם היינו מבינים שמדובר באקט של שליש, כי אין פה שליש, לא לפנינה תמנו יש שליש ולא לע'דיר יש שליש – אני מקווה שכולם מבינים את המתמטיקה המאוד לא מסובכת.

במקום המילים: אפילו אני, שלא עשיתי חמש יחידות, אל תספרו לבנט, עשיתי רק שלוש יחידות מתמטיקה בבגרות, לא הרבה, אבל גם במעט הזה - - -

יעקב אשר: ביידיש אומרים "נישט געפערליך" – לא נורא.

קארין אלהרר: גם במעט הזה - - -

אלי אבידר: נותנים לנו לנהל 90,000 שקל תקציב לבוחר, זה בסדר שלוש יחידות.

קארין אלהרר: לא יודעת, אלי, אני תמיד אומרת את זה בגילוי נאות.

קארין אלהרר: גם במעט הזה אני מבינה שחבר כנסת אחד מתוך 13 זה לא שליש, נאמר זאת בעדינות, ולכן היה ראוי בעינינו שעושים את המעברים האלה, ובתנאי ששתי המפלגות הבינו שהן מוותרות, כל אחת על חברת כנסת.

יעקב אשר: קארין, הדברים הובנו.

יעקב אשר: אני טיפה מזרז אותך, כי רם רוצה לענות ואחר כך הוא צריך לרוץ לוועדת הכספים.

קארין אלהרר: אתה יודע, יש דברים שבהם צריך להתעכב.

(כחול לבן: קארין, אולי ברשותך אני אגיד שני משפטים.

(כחול לבן: איתן פה, כלומר, תהיה התייחסות נוספת שלנו.

(כחול לבן: אני צריך לצאת לוועדת הכספים, אני אתייחס רגע בקצרה, ואחר כך איתן יוכל להשלים.

(כחול לבן: התייחסת להרבה נקודות, אני לא אצליח לגעת נקודה-נקודה.

(כחול לבן: אני כן רוצה להתייחס לעניין שבעיניי הוא כמעט המשמעותי ביותר לשאלת הוראת שעה אל מול חקיקה.

(כחול לבן: אני חושב שבאופן כללי אנחנו צריכים להסכים שהוראת שעה זה הסדר שצריך להיזהר מלהשתמש בו יותר מדי.

(כחול לבן: באופן כללי אנחנו כרשות מחוקקת צריכים לשים לב לזה.

(כחול לבן: יש סיטואציות שבהן זה מתאים, יש סיטואציה דחופה וצריך להביא הוראת שעה לכנסת, ואנחנו כולנו מבינים את זה.

(כחול לבן: ואני חושב שלא בכדי, כמעט כל הגורמים המשפטיים, גם בכנסת וגם במשרד המשפטים, וגם ציינת את זה בעצמך, מבינים שהחוק הנורווגי, לא חשוב אם תכני אותו "המתווה הישראלי", המהות של החוק הזה נדונה בכנסת כבר כמה כנסות, ובכל פעם מחדש מסתבכים עם העניין הזה, והוא הופך להיות מין הוראת שעה.

קארין אלהרר: שתי כנסות, לא כמה.

(כחול לבן: יותר.

(כחול לבן: איך שתי כנסות אם אנחנו פה שלוש רק בשנה האחרונה?

יעקב אשר: גם הכנסות שקארין מתכוונת, תדעי לך שבכל קדנציה בעבר, כשאני הייתי ראש עיר ולא חלמתי להגיע לכנסת, היו פה מלחמות עולם על הנושא הזה, ובסוף לא עשו את זה.

קארין אלהרר: אדוני היושב-ראש, מכיוון שאני נמצאת בכנסת משנת 2013, ואני מכירה היטב את הדיונים שהתקיימו - -

יעקב אשר: ביחד איתי.

קארין אלהרר: - - יכול להיות שהיו דיונים בממשלה, בכנסת לא היו דיונים לפני 2015.

יעקב אשר: נכון.

(כחול לבן: היו.

(כחול לבן: פשוט יכול להיות שהם היו גם לפני 2013.

גור בליי: היו ב-2009.

יעקב אשר: זה אמרתי.

יעקב אשר: היא מדברת מ-2013.

(כחול לבן: בשורה התחתונה, האמירה הברורה שלי היא שזה חוק שכבר נדון פה הרבה פעמים במשך הרבה שנים, גם אם הייתה הפסקה מ-2009 ל-2015.

(כחול לבן: להפך, זה רק מחזק את הטיעון, שיש משמעות לכך שאנחנו מבינים שזה בכל פעם מחדש - - -

קארין אלהרר: ב-2009 היה נורווגי?

קארין אלהרר: לא הבנתי.

גור בליי: לא.

גור בליי: היה דיון עליו, אבל בסוף לא אושר.

יעקב אשר: היה ניסיון כושל.

(כחול לבן: ישבתי פה 20 דקות, הקשבתי לכל אות שלך, אני לא מצליח לסיים.

קארין אלהרר: בגלל שאני מקשיבה לך.

(כחול לבן: בקיצור, אני אומר שאני חושב שלא בכדי כלל הגורמים המשפטיים מבינים שיש משמעות דווקא לעגן את החוק הזה בחקיקה, כדי להפסיק את הסאגות בכל פעם מחדש של הוראת שעה, שאנחנו צריכים להאריך, או לבדוק, או לשנות, לפי כל מיני סיטואציות פוליטיות, ולכן אני חושב שאנחנו אמורים להסכים על זה שזה עדיף לכולנו.

אלי אבידר: שמה?

(כחול לבן: אתה יצאת ידידי, אז אני לא יכול עכשיו להשלים את דבריי.

אלי אבידר: אני שמעתי.

(כחול לבן: אני שמח שאתה מסכים איתי, או שלא, תיכף תגיד.

(כחול לבן: זה היה הדבר העיקרי.

(כחול לבן: באשר לשאר הדברים רק זרקת פה משהו קטן שאני רוצה להתייחס אליו, שכואב לנו, לגבי הנציג של יש עתיד.

(כחול לבן: אני רוצה להגיד מה שגם אמרתי במליאה: לא רק שלא כואב לי, אני אפילו שמח שיוראי להב-הרצנו, היה ויהיה חבר כנסת מצוין, עושה את הבחירות שלו - - -

קארין אלהרר: לא אמרתי עליך, רם, אמרתי על קרעי.

(כחול לבן: מעבר לזה, יש שיח על מה שהבטחנו.

(כחול לבן: כל בר דעת שהסתכל על הרשתות החברתיות של תהילה פרידמן, ראה שהיא עצמה – אני מתייחס פה לדברים שאמר ידידי מימינה, אופיר סופר – כל בר דעת רואה שבערך 24 שעות אחרי שהיה הפיצול בכחול לבן, היא הודיעה שהיא רואה את ממשלת האחדות כדבר הנכון וכו', ולכן אנחנו מקבלים אותה בזרועות, שכן היא רואה בדעתה את העמדות שלנו.

(כחול לבן: היה חשוב לומר זאת.

קארין אלהרר: רם, אתה יודע שבמצב הדברים הנקי והמסודר, מי שלא מסכימה לדרך של מפלגת האם שלה, מחזירה את המנדט והולכת הביתה.

קארין אלהרר: יש אחריה עוד אנשים ברשימה.

(כחול לבן: על הכיפאק, ועדיין התייחסתי לכך מכיוון שכל הזמן יש מין שיח כזה של מה אמרנו.

(כחול לבן: השורה התחתונה פשוטה, היא בחרה בחירה, החוק מאפשר את זה, והיא תצטרף לדרך שבה היא מאמינה, אגב בדיוק כמו שיוראי עושה, מצטרף לדרך שבה הוא מאמין, וזה לגיטימי מאוד.

קארין אלהרר: זה גם מפלגת האם שלו בהבדל אחד.

(כחול לבן: בסדר גמור.

יעקב אשר: סיימת, רם?

(כחול לבן: כן.

(כחול לבן: לעכשיו.

(כחול לבן: המשך יבוא.

יעקב אשר: קארין, את רוצה לסיים את שלושת הסעיפים שנשארו לך, או שאני אתן לאלי אבידר?

אלי אבידר: רק להוראת השעה, אני רוצה להתייחס למה שאמר רם.

יעקב אשר: נשמע התייחסות מאלי אבידר.

יעקב אשר: את אוחזת, לטעמי, אם אני זוכר נכון, בתיקון לסעיף 4, בשני או בשלישי.

קארין אלהרר: אני ב-4(ב).

יעקב אשר: אלי אבידר רצה התייחסות קטנה לרם.

קארין אלהרר: בבקשה.

אלי אבידר: רם, ברשותך, רק לגבי העניין של הוראת שעה.

אלי אבידר: אני חושב שאחד הדברים היפים שהיו בדיוני הוועדה הזאת, שמבינים את הצורך שנוצר כתוצאה ממציאות מתהווה, שצריך את החוק הנורווגי.

אלי אבידר: אנחנו מבינים את זה.

אלי אבידר: גם המפלגה שלי תמכה בחוק הנורווגי במודל הרבה יותר צנוע בעבר, חברת כנסת נכנסה בחוק הנורווגי.

אלי אבידר: אבל, בו בזמן, אתם צריכים להבין שלא מדובר פה במציאות פשוטה וקלה.

אלי אבידר: לא עברנו מהתפטרות של שר אחד לשני שרים.

אלי אבידר: עברנו פה למצב שאתם רוצים גם שרים, גם סגני שרים.

יעקב אשר: זה גם היה בפעם הקודמת.

אלי אבידר: ללכת עכשיו לדבר שהוא לא הוראת שעה, אומר שאנחנו מקבעים את המצב הזה שאנחנו לא יודעים כמה זמן הוא יחזיק.

אלי אבידר: אנחנו לא מבינים אם הדבר הזה הולך להיות בכל הכנסות הבאות.

אלי אבידר: זה נאמר גם בדיון בעליון, נאמר: רבותיי, על פי האפשרות ולא על פי הנוהג, יכולה להיות ממשלה של 61 שרים.

אלי אבידר: כלומר, זה לא מפריע.

אלי אבידר: אין שום דבר חוקי שמונע את זה.

אלי אבידר: אני לא מבין למה מפריע לכם להעביר את זה רק להוראת שעה, כדי שנראה איך זה מתקיים, נתגבש על זה?

אלי אבידר: לא יקרה כלום.

אלי אבידר: אנחנו נראה כנסת אחת-שתיים, אנחנו נראה שזה עובד, אז נלך הלאה.

קארין אלהרר: הם מפחדים שמישהו ירוץ לבג"ץ.

קארין אלהרר: אני אומרת לכם שאף אחד לא יעשה את זה.

אלי אבידר: לא הבנתי.

קארין אלהרר: הם מפחדים שיעתרו לבג"ץ.

(כחול לבן: אני אישית לא התייחסתי לנושא הזה.

(כחול לבן: התייחסתי להוראת שעה.

(כחול לבן: ואגב, אלי, לפי הלוגיקה שלך, אני יכול להגיד את זה כמעט על כל חקיקה שנביא.

(כחול לבן: בכל חקיקה אולי עדיף לחכות שנה-שנתיים, לראות את המשמעויות שלה, ואחר כך להחליט אם לחוקק אותה בחקיקה ראשית.

קארין אלהרר: לא בחוק-יסוד.

אלי אבידר: אם זה רדיקלי, בצורה כזאת – תקשיב, זה לא דבר פשוט.

(כחול לבן: אני מסכים שזה לא פשוט, בכנות - - -

אלי אבידר: אנחנו גם מבינים את הבעיה שלכם, ואנחנו גם רוצים שהבית הזה יעבוד ולא יושבת.

אלי אבידר: אנחנו רוצים את זה.

אלי אבידר: אנחנו מבינים את הצורך שלכם, אבל - - -

גור בליי: דיברנו שזה דבר חוזר.

גור בליי: זה עלה ב-2007 וב-2009, ואז זה לא אושר, ואז ב-2015 כהוראת שעה.

גור בליי: וזו בעצם הפעם הרביעית.

יעקב אשר: זה לא אותו דבר.

יעקב אשר: פעמיים שזה לא עבר - - -

(כחול לבן: אני מצטער.

(כחול לבן: אני חייב לצאת.

גור בליי: - - - זה על השולחן - - -

יעקב אשר: רם, אני רוצה לומר משהו לאלי לפני שאתה יוצא.

יעקב אשר: קודם כול, לא קירות החדר הזה, אלא קירות המסדרון יודעים שניסיתי כן לעשות, אבל בכל מקרה אני כן עונה לך בעניין הזה, גם אם זה נשאר כהוראה קבועה, מאחר שההוראות שנמצאות כאן הן לא הוראות מחייבות, הן הוראות שבאות עם איזה היגיון שאומר: מפלגה גדולה יכולה ככה ויכולה ככה.

יעקב אשר: זה יכול להתהפך, מחר יכול להיות שזה ישרת את הליכוד או ישרת מפלגות אחרות, ההתייחסות למפלגות קטנות ובינוניות נשארת.

יעקב אשר: זאת אומרת, אין פה קטסטרופה.

יעקב אשר: יכול להיות שהיה עדיף, אולי לא, כי יש מחלוקת משפטית גדולה על העניין הזה, אם כן הוראת קבע יותר טובה או לא.

יעקב אשר: אבל, איך אמרתי?

יעקב אשר: קירות המסדרון יוכיחו שרציתי.

יעקב אשר: כרגע זה המצב, אנחנו מתקדמים הלאה.

אלי אבידר: מאמין ומכבד.

אוסאמה סעדי: אני רוצה להוסיף כאן, אדוני היושב-ראש.

יעקב אשר: אוסאמה, בבקשה.

אוסאמה סעדי: אני יודע את העמדה שלך, וביום רביעי ניסינו עד השעות הקטנות של הלילה להגיע להסכמות, שהיו, אני חושב, חוסכות את כל אלפי ההסתייגויות שהוגשו.

אוסאמה סעדי: כמובן העמדה העקרונית שלנו שאנחנו נגד החוק הזה במתכונת שלו, אבל אם הייתם – אני יודע את העמדה האישית שלך, שניסית להעביר את זה, לעשות את זה כהוראת שעה או לחילופין - - -

יעקב אשר: חלק.

אוסאמה סעדי: בדיוק.

אוסאמה סעדי: או לחילופין לעשות - - -

יעקב אשר: מאחר שלא היה דיון בוועדה, אני מציע לדבר עליו רק כדבר - - -

אוסאמה סעדי: בדיוק.

אוסאמה סעדי: אפילו ההצעות שהועלו על ידי הייעוץ המשפטי של הוועדה, ואני כאן פונה לחברי, איתן - - -

יעקב אשר: נבחנו, לא הועלו.

אוסאמה סעדי: נבחנו.

אוסאמה סעדי: אני כאן פונה לאיתן.

אוסאמה סעדי: אנחנו מבינים את המצוקה שנקלעתם אליה.

אוסאמה סעדי: רצינו לקדם את העניין הזה, כי אנחנו יודעים כמה חשוב לכם, כי לא נשארו חיילים פשוטים, כולם עכשיו בעמדות הנהגה - -

איתן גינזבורג: פשוט אפשר לקרוא להם "חברי כנסת".

אוסאמה סעדי: כן.

אוסאמה סעדי: - - לכן אני לא מבין את העמדה שלכם, שאתם נגד עיגון העניין הזה בהוראת שעה לכנסת הנוכחית, כי אף אחד לא יודע מה ילד יום, מה יקרה בכנסת העשרים-וארבע ובבחירות הבאות.

אוסאמה סעדי: יכול להיות שבכלל לא צריך את כל הסידור הזה, במיוחד כל ההתפתלויות והסידור המסובך הזה בין חברי כנסת פנויים, בין שרים, בין סגנים לבין גודל הסיעה.

אוסאמה סעדי: יש גם שני פרמטרים שם, גם הגודל וגם מספר חברי הכנסת הפנויים, כמו השינוי בחוק-היסוד והעניין של ממשלת החילופין,

אוסאמה סעדי: שזה נבנה כקונסטרוקציה משפטית רק לצורך השעה.

יעקב אשר: הקונסטרוקציה הזאת עדיין חיה וקיימת בזכות עצמה, גם אם יתהפכו היוצרות, במיוחד שהחוק הוא וולונטרי, אם מפלגה רוצה.

אוסאמה סעדי: אני רק אשלים את הרעיון שלי, ואז אני אשמע.

יעקב אשר: אם מפלגה לא רוצה, היא לא חייבת.

אוסאמה סעדי: אני מבין שיש כורח, בלשון המשפטית, שאנחנו צריכים למפלגות שאין להן היום חברי כנסת שיעבדו, למרות שצריך לראות גם את הצד השני, זה החלשת האופוזיציה, זה העצמת הקואליציה, כי לקואליציה יש יותר חברי כנסת, יותר שרים, יותר סגנים, למרות שמבחינת זכות הצבעה זה נשאר.

אוסאמה סעדי: בכל זאת אנחנו מדברים על תוספת של 15 חברי כנסת נוספים אם כל הסיעות יממשו - - -

איתן גינזבורג: לא.

איתן גינזבורג: הם לא נוספים.

איתן גינזבורג: הם במקומם.

איתן גינזבורג: הם לא נוספים.

אוסאמה סעדי: במקומם, אמרתי.

איתן גינזבורג: במקומם.

איתן גינזבורג: לא נוספים.

איתן גינזבורג: אני יכול לשאול שאלה אחרת.

איתן גינזבורג: נניח שהיינו מגיעים לסיטואציה שבה יש 18 שרים בממשלה, מה שכולם היו רוצים, ומאפשרים לחמישה שרים להתפטר.

איתן גינזבורג: למה זה רע?

איתן גינזבורג: אם בסוף מפנים שרים לעבוד ברשות המבצעת וחברי כנסת מכהנים אך ורק ברשות המחוקקת, ובמאה אחוז הקדשת זמן הן לפה והן לפה, למה זה רע?

איתן גינזבורג: אני מתחבר פה לדברים שאמר אלי.

אוסאמה סעדי: אני אענה לך.

אוסאמה סעדי: אני חושב שזה רע מאוד.

אוסאמה סעדי: או שאנחנו מאמצים את השיטה הנורווגית במלואה, ואומרים: יש הפרדה מוחלטת בין הרשות המבצעת לרשות המחוקקת, כל שר שמתמנה, חייב להתפטר, וזהו, אבל זה לא המקרה כאן, או שלא.

אוסאמה סעדי: אתם פה עושים ישראבלוף.

איתן גינזבורג: אומרים שגם כשרוצים רבולוציה, צריך לעבור איזה אבולוציה.

איתן גינזבורג: זה אולי חלק מהאבולוציה, אני לא יודע.

איתן גינזבורג: אולי בסוף נגיע לשיטה הנורווגית.

איתן גינזבורג: כרגע, כמצוות היושב-ראש, זאת השיטה הישראלית, לא השיטה הנורווגית.

יעקב אשר: אני לא קשור לאבולוציה.

יעקב אשר: ..

איתן גינזבורג: לא, אבל אתה קשור לשיטה הישראלית.

יעקב אשר: זה כן.

אוסאמה סעדי: אני כמייצג מפלגה ורשימה שאנחנו לא חושבים שבעתיד הקרוב נצטרך את החוק הנורווגי.

יעקב אשר: לך תדע.

אוסאמה סעדי: אמרתי, אנחנו לא נצטרך חוק נורווגי, לא שרים ולא סגני שרים, ואז יתפטרו על מנת להכניס חברי כנסת.

אוסאמה סעדי: כחברי כנסת וכמפלגות באופוזיציה, ואתה היית, איתן, חלק מהאופוזיציה בעבר, אם השרים לא נמצאים כאן, הם לא מגיעים לכנסת ואנחנו לא רואים את זיו פניהם, כחברי כנסת באופוזיציה אנחנו מאבדים את הקשר עם השרים, כי הם לא מגיעים לכנסת.

אוסאמה סעדי: מתי אנחנו רואים את השרים?

איתן גינזבורג: כשמזמינים אותם לוועדות, בשעת שאלות במליאה.

אוסאמה סעדי: אין שעת שאלות.

אוסאמה סעדי: זה היה הסידור.

יעקב אשר: - - - שעת שאלות.

אוסאמה סעדי: עד שיגיע התור שלו בכל כמה חודשים.

אוסאמה סעדי: יש הבדל, יעקב, ואתה רואה את זה.

אוסאמה סעדי: ברגע שאתה רואה את השרים ביום שני, ביום רביעי, אתה פונה אליהם ואתה שואל אותם שאלות - - -

יעקב אשר: זה מה שאומר אוסמה, לכן הוא תומך שיהיו סגני שרים.

יעקב אשר: זה בשבילך, קארין, על הסגני שרים.

אוסאמה סעדי: ולכן אני חוזר.

אוסאמה סעדי: לא שמעתי תשובה, איתן.

אוסאמה סעדי: אני יודע, אני מכיר את הפסיקה, וקראתי את פסק הדין של השופט רובינשטיין בעניין התקציב הדו-שנתי והביקורת הקשה של בית המשפט העליון על העניין של הוראות שעה, אבל דווקא במקרה הזה, דווקא במקרה הזה אני חושב שהפתרון הוא רק הוראת שעה לכנסת הזאת, ואז נדון בזה, במעמד סגני השרים, נקיים דיון אחת ולתמיד.

איתן גינזבורג: כבר דנו בפעם שעברה, בכנסת הקודמת, שאני לא הייתי בה, אתה היית בה.

אוסאמה סעדי: אז הייתה הוראת שעה.

איתן גינזבורג: רוב החוק הזה מועתק כמעט ברובו מהפעם הקודמת.

איתן גינזבורג: מה השתנתה?

איתן גינזבורג: השתנתה הכמות - - -

איתן גינזבורג: רוב העקרונות מועתקים.

איתן גינזבורג: יש דברים, נכון, שדייקנו אותם, שטיפלנו בהם, שהתאמנו אותם למציאות פוליטית חדשה, זה נכון.

איתן גינזבורג: אבל רוב החוק - - -

אוסאמה סעדי: במציאות הנוכחית.

אוסאמה סעדי: איתן, זאת בדיוק הנקודה, מציאות פוליטית נוכחית, עכשווית, לצורך הכנסת הזאת.

אוסאמה סעדי: לכן אני אומר, ותשקלו את זה, אנחנו רוצים לקדם ולעזור לכם.

אוסאמה סעדי: אפילו ימינה שהיא בעד החוק, הרי הייתה כאן חברת הכנסת איילת שקד ואמרה: אנחנו בעד החוק, מגישים 6,000 הסתייגויות.

יעקב אשר: זו מפלגה שלא הייתה רגילה להיות באופוזיציה, הם עושים אימונים.

איתן גינזבורג: יש לה חדוות אופוזיציה.

אלי אבידר: הם לא נמצאים פה, זה לא יפה.

יעקב אשר: רציתי להמליץ להם לעבור קורס מזורז אצל אלי...

אלי אבידר: אופוזיציה זה מקצוע, אופוזיציה זה תרבות, אופוזיציה זה דא"נ, זה לא משהו שלומדים אותו.

אוסאמה סעדי: יש עניין הוראת השעה, שתשקלו את זה, או תשקלו את ההצעות שנבחנו – אדוני היושב-ראש, דייקתי?

אוסאמה סעדי: – נבחנו הצעות של הייעוץ המשפטי בכל זאת לקבוע את העיקרון כעיקרון בחוק נורווגי, ששרים – אנחנו נגד סגני שרים.

אוסאמה סעדי: שרים – אפרופו, למה צריך סגן שר להתפטר אם יש מספר שרים?

אוסאמה סעדי: למה סגן שר צריך להתפטר?

אוסאמה סעדי: לא הבנתי את זה.

אוסאמה סעדי: אם שר מתפטר ויש לכל סיעה, לפחות שניים-שלושה שרים - - -

יעקב אשר: לא לכל הסיעות.

יעקב אשר: יש סיעות שיש להן רק שר אחד, למשל יהדות התורה.

יעקב אשר: זה לא קשור אליי.

אלי אבידר: זה מרצונם.

יעקב אשר: מה זה קשור?

יעקב אשר: דווקא מה שאמרת קודם, זאת אומרת, שאם יש תמהיל שיכולים להשתמש חלק בסגני שרים ולא רק בשרים, זה יותר טוב אפילו, כי סגן שר בכל מקרה מגיע לכנסת, כי הוא בא לענות על השאילתות, על ההצעות לסדר-היום וכו' וכו', והשר פחדת שפחות יבוא, אז תהיה דווקא אפשרות.

יעקב אשר: חשבתי שמה שאמרת קודם זה כדי לתמוך בזה שיהיו סגני שרים.

אוסאמה סעדי: אין לי בעיה - - - העניין הזה, אבל אני אומר: איתן, אם ההצעה לעגן את העיקרון – עכשיו אתם אומרים שאתם רוצים לעגן את העיקרון באופן קבוע – אז לעגן את העיקרון באופן קבוע בחוק-יסוד, ששר או סגן שר יכולים להתפטר עד ארבעה-חמישה, לא משנה, ולקבוע את הפרמטרים בהתחשב בגודל הסיעה ובמספרי השרים וסגני השרים של הסיעה ובמספרי חברי הכנסת הפנויים, וכל יתר המנגנון בחוק הרגיל.

איתן גינזבורג: גם אתה יודע, גם היושב-ראש וחברי הכנסת יודעים - - -

אוסאמה סעדי: למה אתם מתנגדים?

איתן גינזבורג: אני לא חושב שהתנגדנו, באנו לקראת.

אוסאמה סעדי: אז מי?

אוסאמה סעדי: למה זה נפל?

איתן גינזבורג: למה זה נפל?

איתן גינזבורג: צריך ללכת במסדרונות, צריך לשאול שם.

יעקב אשר: אני מציע לאופוזיציה, שהיא מורכבת מפסיפס של אנשים - - -

אוסאמה סעדי: ממספר אופוזיציות.

יעקב אשר: לא.

יעקב אשר: לא אמרתי, זה בסדר, גם היא צריכה זמן לעבוד ביחד.

יעקב אשר: הבעיה שאין פה קול אחד, ובכל פעם מישהו מושך למטה.

יעקב אשר: ביום חמישי קיבלתי טלפונים מימינה, שהם מאוד בעד כל מתווה שיהיה, וקמנו על הבוקר, ואני מקבל "בוקר טוב" מגור, שמספר לי על 6,000 שעברו הסבה ממיקי לוי לימינה.

קארין אלהרר: אנחנו מגוונים, אדוני היושב-ראש.

יעקב אשר: זה בסדר.

יעקב אשר: קודם כול, אני - - -

אלי אבידר: אדוני היושב-ראש, אתה מתייחס לזרימה הפנימית בתוך ימינה ומכתים את כל האופוזיציה.

יעקב אשר: לא.

יעקב אשר: תקשיב, אמרתי "ימינה", אתה צודק, לכן אני אומר שאופוזיציה צריכה לדעתי לדבר בקול אחד, ותחליטו ביניכם.

אלי אבידר: לא.

יעקב אשר: אוסאמה, אני יודע מה דעתך בעניין הזה, דיברת על זה ביום רביעי בערב, אמרת את דעתך.

יעקב אשר: כשאתה הלכת מכאן, היה נראה שזה מה שהולך לקרות.

יעקב אשר: רק הלכת, הכול התהפך פתאום.

יעקב אשר: תעשו ישיבה מהירה ביניכם, אני פתוח לשמוע כל דבר, ובלבד שאנחנו ממשיכים קדימה.

יעקב אשר: זה אמרתי בתחילת הדיון, אני רוצה לחזור על זה שוב.

יעקב אשר: אני רוצה לנקות שולחן בנושא הנורווגי.

יעקב אשר: ייקח מה שייקח, אני גומר את זה היום, הלילה, מחר בבוקר, מחר בצוהריים, אין לי בעיה.

יעקב אשר: אני גומר את זה, ורק בגלל דבר אחד, כי זו החובה האזרחית וההכרחית שלנו לנקות שולחן בוועדה, להעביר את כל העסק למליאה, כדי שנוכל להתפנות לצ'קים חוזרים, להסדרי ראייה, לעוד מספר דברים שנמצאים בדרך אלינו, כולל החוק הגדול של תקנות הקורונה, שהוא הולך לעבור היום לכאורה בממשלה, הוא יגיע אלינו, החבר'ה יצטרכו פה קצת להכין אותו עבורנו, נצטרך לקיים עליו דיונים.

יעקב אשר: אני רוצה לנקות שולחן.

אלי אבידר: רבנו, היושב-ראש מנע את ההצבעות על החוק הנורווגי בגלל הקורונה.

יעקב אשר: אדוני לא שמע.

יעקב אשר: הוא לא מנע את זה בגלל הקורונה, אין משהו בין נורבגיה לקורונה שהוא גורם לאיזה פיצוץ.

יעקב אשר: הדבר היחיד שקבעו כרגע לאור חוסר הוודאות כאן בבניין, קבעו שדיוני המליאה כרגע יהיו נורא מצומצמים - -

איתן גינזבורג: רק בהסכמה.

יעקב אשר: - - למעט שתי ועדות שכרגע קיבלו אישור להתקדם, האחת זו ועדת כספים ואחת זו אנחנו.

קארין אלהרר: אגב, מה קורה מחר?

יעקב אשר: אנחנו ממשיכים את הישיבה של היום למחר.

יעקב אשר: אם נגמור את זה הלילה ב-24:00, נגמור הלילה ב-24:00, אם נגמור את זה ב-04:00 לפנות בוקר, נגמור ב-04:00 לפנות בוקר.

יעקב אשר: אני רוצה לנקות שולחן.

יעקב אשר: אני יושב-ראש חדש, יש לי דברים שאני רוצה לעשות לטובת הציבור.

יעקב אשר: אני חושב שהחוק הנורווגי הוא גם טוב, אני רוצה לסיים אצלנו ולהעביר את זה למליאה, ושם זו כבר אופרה נוספת, חדשה.

יעקב אשר: אני רוצה שאנחנו נוכל לעבוד.

יעקב אשר: הלאה.

יעקב אשר: אוסאמה, סיימת?

אוסאמה סעדי: כן.

יעקב אשר: אלי אבידר.

אלי אבידר: אדוני היושב-ראש, יש לי מספר הסתייגויות, אני לא אעבור על כל סעיף וסעיף, כדי לא להלאות את הציבור ולא את החברים והחברות שיושבים כאן בדיון.

אלי אבידר: כן הייתי רוצה לומר את הדבר הבא: אני חושב שראוי היה שזה יעבור להוראת שעה.

אלי אבידר: אני חושב שהמצב שלנו כרגע, אנחנו לא יכולים להתייחס אליו כאל נורמה וכאל דבר קבוע שיישאר איתנו.

אלי אבידר: אני חושב שעם ישראל יוכל לחיות בעתיד גם עם ממשלות של 18 שרים, גם עם פחות סגני שרים וגם בקונסטלציה שלא יהיה צורך בממשלות כאלה או אחרות, פריטטיות או כאלה שנותנות מענה כזה או אחר.

אלי אבידר: לכן, בהתחשב במצב הנוכחי, ובמיוחד במצב הכלכלי, חשוב היה לומר, לפחות לציבור, שאנחנו מדברים על הוראת שעה, ולא מדברים על משהו קבוע, למרות שהמציאות הוכיחה שגם חוקי-יסוד אפשר להעביר ברוב, אפשר לשנות ואפשר להפוך את כל המציאות.

אלי אבידר: לכן המלצתי היא להישאר בהוראת שעה, וגם אם היא לא תתקבל, לפחות שתישמע.

אלי אבידר: אנחנו מבקשים בכל ההסתייגויות שלנו להוריד את סוגיית סגן השר.

אלי אבידר: אנחנו אומרים שלא ייתכן שגם סגן שר שיתפטר לא יכהן כחבר כנסת, ובדבר הזה אנחנו מסתמכים על מספר דברים.

אלי אבידר: כאשר בודקים בכלל מדוע יש סגן שר, והולכים לכנסות הראשונות, שבהן דנו בעניין, אחת ההגדרות הייתה: "סגן שר יפעל בכנסת ובמשרד שנתמנה לו, בשם השר שמינה אותו ובמסגרת העניינים שמסר לו".

אלי אבידר: דברים נוספים: "הממשלה הודיעה, בזמן התייצבותה לפני הכנסת, שבדעתה למנות סגני שרים שלא יהיו חברי הממשלה, ולא ייטלו מאומה מאחריותם של השרים, אלא יהיו עוזרים לשרים, בעיקר בעבודתם הפרלמנטרית".

אלי אבידר: הרעיון היסודי של סגני שרים, שיהיו מוגבלים בסמכויות שלהם ויעזרו לשר בעבודה שלו מול הכנסת, מאחר שהמחוקק בתחילת הדרך חשב - - -

יעקב אשר: מה העבודה של השר מול הכנסת?

אלי אבידר: מצוין.

אלי אבידר: העבודה הפרלמנטרית.

אלי אבידר: מה אתה מבטל אותו?

אלי אבידר: מה יישאר לו לעשות?

אלי אבידר: רוב העבודה שלו היא בקישור הזה.

אלי אבידר: אבל יש עוד דברים.

אלי אבידר: "- - - אין רואים את סגני השרים כחברי הממשלה" – על פי הגדרתם בחוק הישראלי מקדמת דנא – "אלא רואים בהם יד עוזרת לשר במילוי תפקידו".

אלי אבידר: מי אמר את זה?

אלי אבידר: אני לא רוצה להיתלות באילנות גבוהים, חבר הכנסת שמואל כץ, יושב-ראש ועדת החוקה, חוק ומשפט, לימים.

אלי אבידר: הוא אמר: אין רואים את סגני השר, אלא רואים בהם יד עוזרת לשר.

אלי אבידר: "- - - הגענו להכרה שאולי מוסד זה של סגני שרים, עוזרי שרים, שהשרים ישתפום במילוי התפקיד אשר הוטל עליהם, יהא בו משום מוצא מן המצב הקשה שהשרים נתונים בו מבחינת עומס העבודה - - -".

אלי אבידר: ועל כן, רבותיי, אני רוצה להגיד את הדבר הבא.

אלי אבידר: יש לנו פה סיטואציה של סיעת כחול לבן, שבאמת המצב הנוכחי הוא בעיות של עשירים, הוא לא בעיה של עניים.

אלי אבידר: יש להם הרבה מאוד שרים ואין להם ידיים עובדות בכנסת.

אלי אבידר: לבוא ולהגיד שגם יתפטרו סגני שרים, נראה לי לא לעניין והכנסה של עוד אנשים לכנסת, ולא אבטלה סמויה, אבטלה צועקת.

אלי אבידר: אותם סגני שרים שזה התפקיד שלהם, לקשר עם הכנסת, מה אנחנו נותנים להם להתפטר?

אלי אבידר: כדי להכניס עוד אנשים ברשימה?

אלי אבידר: הם לא שרים, הם לא יושבים בישיבות הממשלה, ממילא רוב העבודה שלהם זה הקישור מול הכנסת ומה שנותן להם השר.

אלי אבידר: יש לך כרגע את שר הביטחון לדוגמה, עומד בראשו חבר הכנסת בני גנץ.

אלי אבידר: הוא מינה שר במשרד הביטחון.

אלי אבידר: השר במשרד הביטחון מסייע לו בתפקידו.

אלי אבידר: מצוין.

אלי אבידר: עכשיו ימנו להם סגני שרים, גם הם יתפטרו.

אלי אבידר: מה יהיה?

אלי אבידר: איך יפתחו את הבוקר?

אלי אבידר: אני לא מבין מה יהיה פה.

אלי אבידר: זה מוגזם לכלול בכל החקיקה הזאת את סגני השרים.

אלי אבידר: זו יצירה של יצירת תפקידים שלא מן המניין.

אלי אבידר: ואני אומר את זה כמי שתמיד תמכנו בחוק הנורווגי, אבל בוודאי לא בפורמט הנוכחי.

אלי אבידר: הנושא השני הוא הורדת התקציב לבוחר שניתן לסגן השר.

אלי אבידר: אם החלטתם לא לקבל את ההסתייגות שלי ושל הסיעה שלי, והחלטתם בכל זאת שסגני השרים יתפטרו, מה אתם משאירים לו תקציב כנסת?

אלי אבידר: מה הוא צריך תקציב לבוחר, עם כל הכבוד?

אלי אבידר: למה צריך להפחית לו את התקציב לבוחר?

אלי אבידר: לא, תבטל לו את זה.

אלי אבידר: אם סגן השר יתפטר, אין לו תקציב לבוחר, הוא לא צריך תקציב לבוחר.

אלי אבידר: ואני לא אומר את זה בציניות, ממילא גם מה יש לו להסביר לבוחר?

אלי אבידר: מה יש לו בדיוק לעשות כדי להסביר לבוחר?

אלי אבידר: לשחרר אותו.

אלי אבידר: התפטרת מהכנסת, תתפטר גם מכל מה שהכנסת מעניקה לך על פי חוק, אין לך תקציב לבוחר.

אלי אבידר: הנושא השלישי.

אלי אבידר: דיברנו בדיון הראשון, אדוני, על הנושא הזה שחבר כנסת שייכנס כתוצאה מההתפטרות, יקבל את ההחלטה לאן הוא מצטרף.

אלי אבידר: ואמרתי אז בזמנו, השתמשתי במושג שצריך למנוע את מה שנקרא "מכרז המדינה".

אלי אבידר: לא ייתכן שבן אדם שמתפטר, ואני לא מדבר על חברת כנסת לעתיד, כפי שציין ידידי, חבר הכנסת רם שפע, שאמר שמהרגע הראשון בפייסבוק היא תמכה וכו', אני לא מדבר על זה.

אלי אבידר: אני מדבר על אותה סיטואציה שכאשר מתפטר שר, לצערי יתפטר גם סגן שר, אם לא תקבלו את ההסתייגות.

אלי אבידר: חבר הכנסת יהיה בסיטואציה שבה שתי סיעות שהרכיבו פעם את כחול לבן, או שלוש סיעות, יקיימו עליו ועל ליבו איזה משא-ומתן, ואנחנו רוצים למנוע את זה.

אלי אבידר: ולכן אני מבקש לצמצם את תקופת ה-24 שעות להחלטה ל-12 שעות להחלטה, והסיבה לכך פשוט למנוע את הנושא הזה של המכרז ואת הסחר מכר, שלא מכבד אותנו.

אלי אבידר: כלומר, אם בן אדם יודע בדיוק לאן הוא רוצה ללכת, הוא גם לא צריך 12 שעות, אבל אני אומר 12 שעות – ישן בלילה שמונה שעות, קם בבוקר, התפלל שחרית, אין לי מושג.

אלי אבידר: צריך בכל זאת לכבד ולתת 12 שעות, לא צריך 24 שעות.

אלי אבידר: ההסתייגות הכוללת של מס' 5 היא הגבלת החילופים בין חברי הכנסת בסיעות.

אלי אבידר: כלומר, למנוע משא-ומתן קואליציוני במצב שבו גונבים את הקולות אחד מהשני, על פי פיתויים כאלה ואחרים, או על פי שכנועים אידיאולוגיים, לא נגיד פיתויים.

אלי אבידר: לא נשמיץ אותם ונגיד שמפתים אותם, נגיד שמשכנעים אותם אידיאולוגית על סדר-היום האידיאולוגי של כל מפלגה, ובזה הם משכנעים אותם.

אלי אבידר: והדבר האחרון, ואני לא רוצה לקחת את הקרדיט מחבר הכנסת סגלוביץ', כי גם הוא דיבר על הנושא, מי שנכנס לכנסת בגלל התפטרות של שר או סגן שר, יתכבד וישב על כיסא חבר הכנסת בלבד.

אלי אבידר: לא ייתכן שחברי סיעה מסוימת מתפטרים, ורק לצורך הדיון אני אומר כחול לבן, לא רק כחול לבן, זה נכון לכל סיעה – לא ייתכן שחברי סיעה מסוימת יתפטרו, יכניסו חברי כנסת חדשים, וחברי הכנסת האלה, הפלא ופלא, בגלל הקצאת קואליציה שיש להם, יקפצו לתפקיד של סגן שר.

אלי אבידר: הרי אנחנו עושים את זה, כדי שלכם ולסיעות הקואליציה יהיו ידיים עובדות בכנסת, אז לא ייתכן שבהנחה שיתפטרו שישה שרים מכחול לבן, ייכנסו שישה חברי כנסת חדשים, אחד מהם ימונה לסגן שר.

אלי אבידר: אין בזה היגיון.

אלי אבידר: החוק הזה נועד לאפשר חברי כנסת עובדים, ולכן כל מי שנכנס לא יכול להתמנות לסגן שר ולשר, אלא הוא צריך להיות חבר כנסת, לכבד את המשכן הזה ולכבד את החוק שמאפשר לו להיות חבר כנסת, אבל ודאי שלא לעשות את ההקפצות האלה.

אלי אבידר: יתפטרו חברי כנסת מהליכוד, ופתאום חברת כנסת מדהימה, לעתיד, אני לא רוצה להגיד את שמה או את שמו, ייכנסו, ובגלל קירבה ויכולות אקזקוטיבית יוצאות דופן, יכולת ניהול פנומנלית, והכול, בא הגאון מוילנה ויצטרף לכנסת, יגידו: אנחנו לא יכולים להשאיר אותו כחבר כנסת, אנחנו רוצים להקפיץ אותו להיות שר.

אלי אבידר: זה לא תקין.

אלי אבידר: זה חוק ג'ובים.

אלי אבידר: זה אפילו לא הוויכוח של נורווגי-ישראלי.

אלי אבידר: ולכן הצעתי בכל החוקים האלה, כל חברי הכנסת שאתם תדאגו להכניס בגלל התפטרות, כי אתם לא מסוגלים, ובאמת לא מסוגלים – איתן גינזבורג ורם שפע, אני חושב שהם יעשו את השעון של מדידת צעדים במשכן, הם רצים בכל יום חצי מרתון – ואני מבין את זה, וזה קשה להם.

איתן גינזבורג: תראה איך רזיתי יפה.

איתן גינזבורג: ..

אלי אבידר: אתה נראה עשר.

אלי אבידר: אתם מתפטרים כדי להכניס חברי כנסת, אתם כבר מקפיצים אותם לסגני שרים, ואתם כבר נותנים להם תקציב מוגבל לבוחר, כדי להכניס עוד אחריהם?

אלי אבידר: הדבר הזה לא יסתיים.

אלי אבידר: חבר'ה, לאנשים אין מה לאכול בבית.

אלי אבידר: הם מסתדרים כרגע, זה חודש-חודשיים.

אלי אבידר: אין להם מה לאכול.

אלי אבידר: אנחנו לא יכולים להיות מנותקים בגועל ממה שקורה בציבור.

אלי אבידר: הציבור הוא לא רק הציבור החילוני, גם הציבור החרדי.

אלי אבידר: אנשים נזרקו מהעבודה.

אלי אבידר: אני יודע על משפחות שלמות של נשים שמפרנסות בני תורה, שאין להם מה לאכול היום, הוציאו אותן לחל"ת, החל"ת הזה הופך לפיטורים, ושם לא מתקיימים מ-40,000 שקל לחודש, מתקיימים ממשכורות של 7,000-6,000 שקל, שמחזיקות משפחות של שש נפשות.

אלי אבידר: קצת היגיון בדבר הזה.

אלי אבידר: טיפ-טיפה common sense, היגיון.

אלי אבידר: זה לא הגיוני שנעשה את זה.

יעקב אשר: תודה רבה.

יעקב אשר: קארין, אני מציע שאת שלוש-ארבע ההסתייגויות שנשארו לך, נשאיר לאחר כך.

קארין אלהרר: אין בעיה.

קארין אלהרר: אני לא ממהרת.

יעקב אשר: יכול להיות שמיקי אחר כך יברח, ואני לא אחכה לו.

קארין אלהרר: אני רק רוצה לפני שאני אשכח, אדוני היושב-ראש, מפלגת יש עתיד-תל"ם מצטרפת בשמחה להסתייגויות של ישראל ביתנו.

אלי אבידר: תודה רבה.

אלי אבידר: גם אנחנו הצטרפנו להסתייגויות ולא חיללנו שבת.

יעקב אשר: אחדות זה תמיד טוב.

אלי אבידר: לא חיללנו שבת, חבר הכנסת יעקב אשר, למרות שאנחנו לא שומרי שבת.

אלי אבידר: לא חיללנו, כי היה מדובר ב-30 הסתייגויות.

קארין אלהרר: גם אנחנו לא חיללנו.

יעקב אשר: אני שמח שכיבדתם את בקשתי.

אלי אבידר: כי אתה ביקשת.

קארין אלהרר: זה לבקשת היושב-ראש החביב.

איתן גינזבורג: אני לא אסכסך.

יעקב אשר: אוסאמה יסיים ולאחר מכן מיקי, ויחליף אותי כבודו, כמה דקות.

אוסאמה סעדי: אדוני היושב-ראש, אני חושב שחלק גדול מההסתייגויות של כל האופוזיציה, על כל מרכיביה השונים, וזו לא אופוזיציה הומוגנית, אבל גם חלק מהקואליציה העלו את הנושא הזה של הוראת שעה.

איתן גינזבורג: גם הקואליציה לא הומוגנית.

קארין אלהרר: נשמע דווקא הומוגניות לעילא ולעילא.

אלי אבידר: אני מחזק אותך במשפט הזה, כל הכבוד.

איתן גינזבורג: זו האמת.

אלי אבידר: כל הכבוד.

אלי אבידר: רק תלכו ותתחזקו, אינשאללה.

איתן גינזבורג: תשמרו על ההומוגניות, אתה אומר.

אלי אבידר: לא.

אלי אבידר: תתחזקו, רבאק.

אוסאמה סעדי: לפחות תעמדו על העקרונות שלכם.

אוסאמה סעדי: בזה אנחנו מחזקים אתכם.

אלי אבידר: בדיוק.

אוסאמה סעדי: תאמין לי, כולנו כאן מחזקים אתכם שתעמדו איתנים בעקרונות.

אוסאמה סעדי: בינתיים זה לא נראה ככה, אבל אני מקווה שאנחנו טועים, ונקווה שאתם תחזיקו מעמד שם.

קארין אלהרר: איתן, תחזירו את העקרונות.

אוסאמה סעדי: גם חלק מהחברים בוועדה פה, גדעון סער ואחרים, הציעו לעשות את זה ולעגן את זה כהוראת שעה.

אוסאמה סעדי: ולכן אני חוזר, זה יחסוך, לפחות מבחינתנו, אני מדבר גם מבחינת יש עתיד, אני לא יודע מה עם האחרים – זה חוסך מאות מההסתייגויות וגם משעות הדיבור בעקבות ההסתייגויות.

אוסאמה סעדי: מה גם שאני חושב שמבחינה עקרונית הדבר הוא נכון.

אוסאמה סעדי: גור יודע שבוועדת החוקה שהייתי בה, בכנסת העשרים, שחלק גדול ראינו לנכון לעגן בהוראות שעה.

אוסאמה סעדי: יש מצבים שבהם הפתרון הוא הוראת שעה ולא הוראת קבע.

אוסאמה סעדי: עד שיהיה דיון עקרוני, בין אם זה בכנסת, בין אם זה בממשלה, האם אנחנו רוצים לאמץ את העיקרון הנורווגי, ורוצים ללכת בדרך של הפרדת רשויות טוטלית – אמרתי את העמדה שלנו, שאנחנו נגד העניין הזה – אנחנו משטר פרלמנטרי, אנחנו רוצים לראות את השרים ואת סגני השרים מגיעים לכנסת, מגיעים לוועדות, ויהיה קשר רצוף וישיר בין חברי הכנסת לשרים.

אוסאמה סעדי: בעניין חילופי שרים, גם אני רוצה להצטרף למה שאמרה קארין ולמה שאמרו יתר החברים.

אוסאמה סעדי: אני חושב שגם אם מקבלים את העיקרון ומעבירים את החוק, למה צריך חילופי שרים?

אוסאמה סעדי: מה זה נותן?

אוסאמה סעדי: אני מעביר כובע מפה לפה ואותו חבר כנסת על תנאי שנכנס נשאר, אבל רק השר שהתפטר?

אוסאמה סעדי: בשביל מה זה טוב?

אוסאמה סעדי: לא הבנתי.

אוסאמה סעדי: מה הרעיון מאחורי זה לא הבנתי.

אוסאמה סעדי: אני מצטרף להסתייגות שהגיש והעלה, ואני לא גונב את זכות היוצרים מיואב סגלוביץ', בעניין הזה.

אוסאמה סעדי: אם המטרה היא להכניס חבר כנסת כדי שיעבוד, אנחנו מכניסים אותו ואחרי זה נגיד ממנים אותו לסגן שר, אז מה הרווחנו?

אוסאמה סעדי: בוודאי אני חושב שזאת הסתייגות שצריך לקבל וצריך לקבע אותה בחוק.

אוסאמה סעדי: דיברתי רבות גם בעניין הזה של חוק הכנסת ובעניין ההשתייכות, וכל הדברים האלה, אני חושב שזה פותח פתח לסחר מכר.

אוסאמה סעדי: מה שאמר היום שלמה קרעי – מיקי, לא היית – ההסתייגויות של קרעי דווקא הולכות ומחזקות את הסחר מכר, שחבר כנסת מהמפלגה הקיימת, ברגע שאני נותן לו פתח, שגם הוא יעבור בתגובה לזה שחבר כנסת שנכנס לא ממלא אחרי הוראות השר שהתפטר והכניס אותו, אז חבר כנסת אחר מהסיעה יכול עכשיו לעבור.

מיקי לוי: אשכרה סחר מכר.

אוסאמה סעדי: אשכרה סחר מכר.

אוסאמה סעדי: אמרתי בְּאַבּוּ אַבּוּהָה של הסחר מכר.

אלי אבידר: אפשר רגע להפריע, אוסאמה, במילה?

אלי אבידר: זה היה אפשרי אם היינו עובדים במודל האמריקני, שבו חברי קונגרס נבחרים על ידי המחוז שלהם, והם מחליטים בשלבים מסוימים לעבור מהמפלגה הדמוקרטית לרפובליקנית וההפך, אבל יש להם ציבור בוחרים והם מתחשבנים איתו.

אלי אבידר: לא ייתכן שאנשים יעברו ימינה ושמאלה מתי שבא להם, רק כי זה מסתדר להם.

אלי אבידר: זה לא הגיוני.

קארין אלהרר: זה ממש קיבוץ גלויות החוק הזה – נורווגי, אמריקני.

אוסאמה סעדי: רק לא ישראלי.

אוסאמה סעדי: לכן פה אמרתי והזהרתי, וגם היה ויכוח בדיון הקודם.

אוסאמה סעדי: נכון, גור, שארבל אמרה שבנינו קונסטרוקציה שכביכול הייתה התפלגות, אבל האמת שלא הייתה התפלגות.

אוסאמה סעדי: מה זה, 12, 14, 15 התפלגו מאחד, בין אם זה ביש עתיד ובין אם זה בכחול לבן?

אוסאמה סעדי: היה אחד שרצה חילופים בין חברת הכנסת ע'דיר מריח לבין חברת הכנסת, השרה היום, פנינה תמנו-שטה, אז אתם בניתם קונסטרוקציה, שכביכול התפלגו מפנינה והתפלגו מע'דיר.

אוסאמה סעדי: האמת שזה יותר קרוב לפרישה מאשר להתפלגות, אבל הכשרתם את זה.

אוסאמה סעדי: העניין הזה הוכשר, ועכשיו הולכים עוד צעד קדימה ואומרים: עכשיו גם מי שנכנס בחוק הנורווגי, נותנים לו 24 שעות להודיע איפה הוא ירצה, אבל הוא כבר בחר, הוא חבר מפלגה.

אוסאמה סעדי: הוא חבר מפלגה מסוימת, למה נותנים לו פתח עכשיו?

אוסאמה סעדי: ואז זה פותח את הפתח לעוד סחר מכר לה או לו.

מיקי לוי: לחץ.

מיקי לוי: לחץ.

אוסאמה סעדי: מה זה לחץ?

אוסאמה סעדי: - - - ותמריצים.

אוסאמה סעדי: תשמע, הרי אנחנו מכניסים אותו כי עכשיו אין כוח-אדם, אז נותנים לו יושב-ראש ועדה, ויכול להיות שיבטיחו לו עוד קדנציה.

אוסאמה סעדי: אני לא יודע מה זה.

קארין אלהרר: אולי הבטיחו לו סגן שר.

אוסאמה סעדי: גם.

אוסאמה סעדי: למה בכלל צריך את זה?

אוסאמה סעדי: יש חבר מפלגה, הוא רשום במפלגה, יש שיוך מפלגתי.

אוסאמה סעדי: ברגע שיש שיוך מפלגתי, הוא חבר.

אוסאמה סעדי: איתן וגור, וגם מיקי, תשמעו לי, אני מציע שאם הוא בוחר לעבור סיעה, אסור לו כמו בפרישה, אסור לו לרוץ לכל מפלגה שקיימת, שילך בבחירות הבאות, יעשה מפלגה שהוא רוצה.

אוסאמה סעדי: כאשר אנחנו מעודדים את העניין הזה של מעבר בין מפלגות, למי זה טוב?

אוסאמה סעדי: היום לכם זה טוב, אבל אולי בעתיד מישהו אחר יברח לכם.

אוסאמה סעדי: לנו זה לא יקרה, כי אנחנו לא נתפטר.

אוסאמה סעדי: אמרתי לא שרים, ולא סגנים, בחוק הזה, אנחנו מהצד רק נותנים את ההערות שלנו לגופם של דברים, אבל תשקלו את זה טוב.

איתן גינזבורג: ההבדל היחיד הוא שלא אומרים שהוא יכול לבחור בכל סיעה בכנסת, הוא יכול לבחור רק מתוך אותה סיעה שהתפצלה בצורה שלא מבטאת בצורה אמיתית את מה שרצו בבחירות.

איתן גינזבורג: לצערי היה פיצול.

איתן גינזבורג: אנחנו לא יודעים מה היה קורה אם בעת ההתפלגות ההיא, האם אותו מועמד, אם הוא היה חבר כנסת, הוא היה מהמתפלגים.

אוסאמה סעדי: איתן, הוא חבר מפלגה.

איתן גינזבורג: בסדר, גם אחרים היו חברי מפלגה.

אוסאמה סעדי: אתם רשימה של צירוף מפלגות.

קארין אלהרר: איתן, אין בעיה, בוא נחזיר את החתימות.

אוסאמה סעדי: למה הוא לוקח את המימון הזה מאותה מפלגה?

איתן גינזבורג: אנחנו לא באים לעשות שינוי כוחות בכנסת, באים לשמר את הכוח בכנסת.

אוסאמה סעדי: זה שינוי.

איתן גינזבורג: לא.

איתן גינזבורג: זה לא שינוי.

מיקי לוי: שינוי מהותי, לא סתם.

איתן גינזבורג: נכון, יש עתיד גדלים במנדט אחד יותר מכחול לבן.

מיקי לוי: עסקה.

מיקי לוי: אני מכריז עסקה – מוותרים.

איתן גינזבורג: בואו נראה אם באמת תוותרו.

מיקי לוי: מוותרים.

מיקי לוי: תוותרו אתם.

מיקי לוי: אל תעשו לנו טובות.

איתן גינזבורג: אתם הראשונים שצריכים לוותר, אתם הראשונים שמקבלים.

איתן גינזבורג: אני יכול רק להצטער על זה שיוראי לא יהיה חבר כנסת.

מיקי לוי: הינה, אני מצהיר לפרוטוקול בשם סיעת יש עתיד.

מיקי לוי: יש עתיד מוותרת על המועמד שלה, תוותרו אתם על כל החוק, על כל המועמדים שלכם.

מיקי לוי: בבקשה.

איתן גינזבורג: בכל מקרה, זו סיטואציה שהיא סיטואציה ייחודית, שבה רשימה אחת רצה בצורה קשיחה, וברגע שיש התפצלות, דרמטית אגב בהקשר הזה, מי שבא אחר כך, אני חושב שצריך לאפשר לו לבחור.

איתן גינזבורג: בכל מקרה, החוק הזה לא נועד כדי לשנות את סדרי הכוחות בבית, הוא בא כדי לאפשר עבודה יותר יעילה של הסיעות השונות בבית הזה, וזאת הסיבה שמאפשרים את הבחירה הזאת.

איתן גינזבורג: אף אחד לא התכוון ליצור מצב שבו - - -

קארין אלהרר: איתן, יש מפלגות אם.

איתן גינזבורג: הרי ברור לכולם שאם יש מצב שבו בעקבות הנורווגי ייכנסו אנשים אחרים ממפלגה אחרת, לא יהיה נורווגי.

איתן גינזבורג: הרי זה ברור.

איתן גינזבורג: אז ממה נפשך?

איתן גינזבורג: לא יהיו התפטרויות, הכוונה.

איתן גינזבורג: ולכן אני לא מבין את ההתעקשות הזאת.

איתן גינזבורג: אין פה שינויים, אנחנו רוצים לשמר את יחסי הכוחות בבית הזה - -

מיקי לוי: - - - נוספים אליכם.

איתן גינזבורג: - - על אף שאתם הולכים לזכות בכוח נוסף בתוך המשחק הפוליטי.

איתן גינזבורג: אנחנו חושבים שזה עדיין אפשרי.

איתן גינזבורג: מיקי, בבקשה.

מיקי לוי: תודה רבה.

מיקי לוי: אני מתייחס למה שאמרת לגבי זה שהוא לא בא לשנות את יחסי הכוחות בבית.

מיקי לוי: הוא ודאי ובוודאי משנה את יחסי הכוחות בבית.

מיקי לוי: העובדה היא ששתי חברות כנסת, ואני לא מתבייש להגיד, האחת בשם תהילה פרידמן והאחת בשם מיכל, שהיו שייכות למפלגות אחרות בכלל, עברו אליכם, משנה את יחסי הכוחות בבית.

מיקי לוי: נכון שבהצבעה לא, אבל יותר אפשרויות, יותר ריצות, ודאי וודאי.

מיקי לוי: זה לא אחד ואחד כפי שטענתם, אבל נניח לזה, כי אנחנו לא נגיע - - -

איתן גינזבורג: יחסי הכוחות האחרים שמשתנים פה זה שיש עתיד גדלה באחד.

איתן גינזבורג: זה יחסי הכוחות שמשתנים.

איתן גינזבורג: יש עתיד הולכים להיות מנדט יותר.

אוסאמה סעדי: הוא מוותר - - -

איתן גינזבורג: אני לא רואה שהוא מוותר.

איתן גינזבורג: בואו נראה.

איתן גינזבורג: זה רק הצהרות.

קארין אלהרר: לפי הרשימה המקורית, היינו צריכים לזכות בעוד שלושה.

איתן גינזבורג: אני מאוד אצטער אם הוא יוותר, כי זה חבר אישי שלי.

אלי אבידר: אדוני היושב-ראש, אני יכול להמליץ משהו לסדר?

אלי אבידר: בבקשה אל תריבו.

אלי אבידר: קיימנו עד עכשיו דיון, זה היה סביר.

אלי אבידר: בואו נעשה את זה בתרבות.

איתן גינזבורג: אני לא מרגיש שרבנו.

אלי אבידר: אני לא יודע מה אתה מרגיש.

אלי אבידר: אני מרגיש מריבה לגמרי.

איתן גינזבורג: כנראה שיש לי פרופורציות של מריבות מאז הוועדה הקודמת שלי.

מיקי לוי: אני אומר עוד פעם, בשם יש עתיד, מפלגת יש עתיד מוכנה, מצהירה שהיא מוותרת על המועמד שלה.

מיקי לוי: בבקשה, תוותרו על המועמדים האחרים.

מיקי לוי: תמשכו את החוק, אז לא צריך אותו.

מיקי לוי: הינה, ההצהרה שלי חד-משמעית.

מיקי לוי: החוק הזה כבר מזמן לא נורווגי, הוא מזמן הפך להיות חוק ישראלי.

מיקי לוי: אין דמיון אפילו במהות שלו.

מיקי לוי: החוק הישראלי מעליב את החוק הנורווגי, ששם יש איזונים ובלמים.

מיקי לוי: שמעתי את היועץ המשפטי של הוועדה, ואני גם מחזיק כתבה – הוא לא התראיין בה, אבל ציטטו אותו – שבה הוא אומר וגם שמעתי אותו: ראוי שהחוק הזה לא יהיה בכנסת הנוכחית, יש לו ניחוח רע מאוד – זו תוספת שלי – של חוק רטרואקטיבי, ולכן ראוי שהוא יהיה החל מהכסת הבאה, כי החוק הזה בא לפתור בעיות נקודתיות של מפלגות - - -

קארין אלהרר: מי אמר את זה?

מיקי לוי: אני עכשיו בתוספת למה שאמר היועץ המשפטי.

מיקי לוי: הוא אמר שראוי שזה יהיה בכנסת הבאה, ואני מוסיף את מה שאני אומר, שיש לו ניחוח רע מאוד וריח רע מאוד, כי הוא בא לפתור בעיה של מפלגת כחול לבן, שהיא חסרה בידיים עובדות.

מיקי לוי: אם לצורך העניין מפלגת כחול לבן הייתה דואגת לאזרחי מדינת ישראל והייתה חוסכת בכספי ציבור, הפתרון היה קל – עשרה שרים מהצד הזה, עשרה שרים מהצד השני, וראה זה פלא, אין צורך ב-52 שרים או סגני שרים, או 54, אני כבר לא יודע.

מיקי לוי: הרי מפלגת יש עתיד ב-2013 הביאה לעולם חוק מאזן וראוי, מהכנסת שלאחר מכן יהיו 18 שרים, ראש ממשלה אחד וארבעה סגני שרים, כשאני אומר לכם: במשרדים שהם משרדים בגודל של נושאת מטוסים ענקית, כמו משרד הביטחון, משרד האוצר, משרד החינוך ומשרד החוץ, יש מקום לתוספת של סגן שר, ולכן היה ראוי.

אלי אבידר: כחול לבן היו יכולים לעשות אאוטסורסינג.

אלי אבידר: אנחנו היינו מוכנים לייצג את כחול לבן, כאשר מדברים על נישואים אזרחיים בוועדות הרלוונטיות.

אלי אבידר: הם היו יכולים לעשות אאוטסורסינג בנושא ביטחוני לדוגמה ליש עתיד.

אלי אבידר: אנחנו מוכנים לעבוד אצלכם, לא צריך להביא עוד חברי כנסת.

אלי אבידר: אנחנו פה בשבילכם, הרי האג'נדה שלנו ושלכם היא אותו דבר בנושא החילוני, כך אמרתם.

אלי אבידר: תנו לנו לעבוד בשבילכם, מה אכפת לכם.

איתן גינזבורג: נשתף פעולה, אלי.

מיקי לוי: יש לנו עוד דברים משותפים, כל נושא הפרדת דת ומדינה, נושא הקהילה הלהט"בית.

אלי אבידר: אנחנו פה, מוכנים.

מיקי לוי: שמעתי עכשיו רעיון של איתן, או חלק ממנו, שכנראה בממשלה הזאת לא ייפתרו הבעיות.

איתן גינזבורג: זה לא מה שאני אמרתי בראיון הזה.

מיקי לוי: זה הציטוט.

איתן גינזבורג: זה לא הציטוט וזה לא נכון.

מיקי לוי: אני אקרא.

מיקי לוי: אתה רוצה ברשותך שאני אקרא?

אלי אבידר: בינתיים, עד שתמצא, הנושא של האאוטסורסינג זה רעיון נפלא.

אלי אבידר: הרי אם לדוגמה זכויות של נישואים אזרחיים, חבר'ה, אין בינינו חילוקי דעות.

אלי אבידר: כמו שאמרתם, אנחנו היינו מצביעים בשבילכם, עובדים, עושים הכול, בשמכם עובדים.

אלי אבידר: חבל להביא סתם עוד חברי כנסת.

אלי אבידר: לכו תדעו, אולי הם לא אוהבים נישואים אזרחיים.

איתן גינזבורג: מיקי, בוא תמשיך.

מיקי לוי: אני אקרא את זה, ברשותך אדוני.

איתן גינזבורג: אני יודע בדיוק מה אמרתי.

מיקי לוי: חוק הפונדקאות – יו"ר סיעת כחול לבן, איתן גינזבורג, מנמיך ציפיות בנוגע לזכויות הלהט"בים.

איתן גינזבורג: זה לא אני אמרתי.

איתן גינזבורג: זה דברים שהעורך כותב.

איתן גינזבורג: תקרא מה שאני אמרתי.

הוא אומר: לעצם העניין, ולענייננו, החוק הנורווגי הוא אינו נורווגי.

הוא אומר: אדוני, גם היועץ המשפטי של הוועדה וגם הפרוטוקול, אני מבקש שיירשם שזהו חוק ישראלי, הוא איננו נורווגי, הוא איננו דומה ולו במעט לחוק הנורווגי.

הוא אומר: הייתי אומר אפילו כי הוא מעליב אותו.

הוא אומר: היה ראוי שמהכנסת הבאה – אם אתם רוצים לחוקק, חסרות ידיים עובדות בכנסת – אין שום בעיה, יש הצעת חוק של חבר הכנסת אורי מקלב, שהוא הציע לפניי, תוספת של 20 חברי כנסת כדי שיהיה כוח עבודה בוועדות עצמן, שם מתבצעת העבודה האמיתית של עבודת הכנסת, העבודה הפרלמנטרית, ובבחירות הבאות יתמודדו לצורך העניין, סתם לצורך התיאוריה, על 140 מושבים במקום 120 מושבים.

הוא אומר: אבל כשהחוק הזה הוא חוק פרסונלי, שנעשה לצורך אחד, לתת תשובות למפלגת כחול לבן, כי חסרים לה ידיים עובדות בכנסת הנוכחית, אני אומר שהחוק הזה הוא איננו חוק ראוי, למרות שבמהותו כן, אם היה נכנס לכנסת הבאה באופן כללי ולא ספציפי, היה ניתן לדון עליו, למרות העלויות וכו' וכו'.

יעקב אשר: ולכן ההצעה הזאת, ראוי היה שתיכנס לכנסת הבאה, כי היא באה לפתור נקודות ספציפיות.

יעקב אשר: בא לעולמנו, למרות שהוא מופיע בחוק הקודם, שגם איתו אני לא מסכים – בא לעולמנו המושג "סגן שר".

יעקב אשר: הרי סגן שר, אדוני היושב-ראש, הוא החוליה הפחות חזקה במבנה של הממשלה עצמה, ואני אומר את זה מהמקום שהייתי בו, כי הוא נתון למרותו, וזה בסדר, כך ההיררכיה, של השר שלו ושל הממשלה שלו, הוא פחות חזק מהם – ראוי שהמושג "סגן השר" ייכחד מהחוק הזה לחלוטין.

יעקב אשר: הוא לא יוכל להתפטר בתמורה לכניסתו של חבר כנסת אחר.

יעקב אשר: לפחות סגן שר היינו רואים יותר בכנסת אם הוא לא היה מתפטר בתמורה לכניסת חבר כנסת על פי החוק הישראלי, ואני אשתדל להגיד מעתה ואילך "חוק ישראלי".

יעקב אשר: אני בא מוועדת הכספים עכשיו, ואני מתרוצץ בין שתי הוועדות, ואנחנו רבים שם על תוספת תקציב לאנשים שאיבדו את מקור פרנסתם.

יעקב אשר: על פי ההערכות זעירות של מומחים יישארו בשוק העבודה הישראלי סדרי גודל של כ-400,000 עד 500,000 איש לאחר שנגמור את החזרתם של אותם עובדים למקומות העבודה.

יעקב אשר: ובימים טרופים אלה, ואני אלך לשיטתו של חבר הכנסת גינזבורג, לא לשיטת מרכז המחקר והמידע של הכנסת, שקבע שהעלות היא 180 מיליון שקלים לקדנציה, על פי הערכות האוצר זה 101 מיליון שקלים לקדנציה, ההפרש הוא לא גדול במושגים שאנחנו עוסקים בהם, ובכל זאת אני הולך לקולה.

יעקב אשר: 101 מיליון שקלים בימים טרופים אלה, לאחר שהשקיעו מיליונים רבים בממשלה מנופחת, שחלק מהשרים הם שרים לכלום ושום דבר, וחלק – שמעתי הבוקר את חבר הכנסת אלקין ברדיו, ואני באמת מאוד מעריך אותו, גם על חריצותו וגם על הופעתו בכנסת, שאמר אין מה לעשות, משרד המים והמשרד להשכלה גבוהה, למרות שהם שוהים תחת גגו של אותו שר, ראוי שיהיו להם שני מנכ"לים.

יעקב אשר: שני מנכ"לים זה עוד מזכירות וזה עוד נהגים וזה עוד עוזרים, כי לכל אחד יש לכאורה תפקיד אחר, וככה הממשלה המנופחת הזאת.

יעקב אשר: ואני כבר לא מדבר על משרד חלופי לראש הממשלה החלופי.

יעקב אשר: אומרים חלופי או חליפי?

יעקב אשר: מי זוכר?

איתן גינזבורג: חלופי על פי החוק, חליפי על פי האקדמיה ללשון.

מיקי לוי: אז מה לבחור?

איתן גינזבורג: תבחר.

איתן גינזבורג: יש לך הזכות לבחור.

מיקי לוי: בקיצור, אני לא טועה שאני אומר פעם ככה, פעם ככה...

מיקי לוי: משרד ראש הממשלה החליפי, שבא לעולמנו רק מפאת הפחד שההסכם הזה לא יתקיים.

מיקי לוי: ואני אומר לכם, שאלתי את ותיקי הבית הזה וקצת גם בדקתי, בין פרס לשמיר, כמעט בלחיצת יד חתמו את ההסכם הזה של ממשלת אחדות והתחלפו בזמן, והכול היה בסדר, ונכתב על דף פוליו ורבע, ובזה נגמר העניין.

מיקי לוי: וכאן, שינוי של חוקי-יסוד, ועוד חוקי-יסוד, כדי להבטיח את ההחלפה הזאת.

מיקי לוי: והינה, מה אנחנו רואים, ולא נשאר לנו הרבה זמן, אם יהיה תקציב רק לחמישה-שישה החודשים שנותרו, ולתקציב 2021 יבוא תקציב חדש, כי אז ניתן יהיה להפיל את הממשלה על אי-קיום התקציב לשנת 2021, ואז לא היה צריך את כל החילופי חילופים וראש הממשלה החלופי יעשה ככה וככה וכו' וכו'.

מיקי לוי: הבזבוז הזה ממשיך עם החוק הנורא הזה.

מיקי לוי: פשוט חוק נורא, שבא לענות אך ורק על הדרישות של מפלגת כחול לבן, כי אין מי שיתחיל להתרוצץ במסדרונות עצמם.

מיקי לוי: לכן אני אומר, מכיוון שמבזבזים כאן הרבה מאוד כסף, היה ראוי שהחוק הזה יוסדר, לפחות מבחינת הערכים של יושרה, רק לאחר שהתקציבים לאותם עצמאים ולאותם שכירים שאיבדו את מקום העבודה שלהם ישולם.

מיקי לוי: הרי גם לשכירים, אחרי שישה חודשים, דמי האבטלה ייפסקו.

מיקי לוי: לכן היה ראוי מאוד מאוד, שלפחות מבחינת הערכים הייתם דוחים את החוק הזה בכמה חודשים.

יעקב אשר: אגב, תוך כדי הדברים שאתה אומר אני רואה שיש כותרת מסתובבת שכספי הסיוע לרשות הפלסטינית יוצאים כרגע מחבילת הקורונה.

יעקב אשר: מה שאתה הולך לאשר בוועדת הכספים בצורה כזאת או אחרת – האוצר לא מכחיש, הוא אומר כן ולא – אני בטוח שנשמע ביקורת על העניין הזה.

מיקי לוי: אדוני היושב-ראש, להזכירך, חבר הכנסת אלעזר שטרן, בשיתוף עם חבר הכנסת אבי דיכטר, הביאו לעולם חוק שאמר "קיזוז כספי מחבלים", כדי לא לעודד - - -

יעקב אשר: - - -

מיקי לוי: אני יודע.

מיקי לוי: הממשלה לא מבצעת את החוק, כי היא העבירה את כל הכסף.

יעקב אשר: אדוני לא יענה לי בדבר השני.

יעקב אשר: עוררתי את תשומת ליבו של אדוני לגבי כספי הקורונה והסיוע לקורונה, שהשתמשו בהם לצורך זה.

יעקב אשר: אני לא יודע, יכול להיות שזה הכרחי, אבל הביקורת צריכה להיות גם על זה.

מיקי לוי: הינה הביקורת.

מיקי לוי: הכספים שאנחנו מעבירים - - -

יעקב אשר: איך נרדמת בשמירה?

אלי אבידר: אני נרדמתי?

אלי אבידר: אני מבסוט ממה שאמרת, אבל זה יושב-ראש הוועדה שלך, הוא מאשר את זה.

יעקב אשר: אלי, ניצלת חמש דקות שיצאתי החוצה וכבר הצעת אאוטסורסינג בנושא דת ומדינה.

אלי אבידר: איפה שמעת את זה?

מיקי לוי: לא נכון.

מיקי לוי: הוא אמר שהוא יעזור - - -

אלי אבידר: חיכיתי שתצא רגע.

אלי אבידר: חיכיתי כדי להגיד את זה.

יעקב אשר: מיקי, הלאה.

מיקי לוי: לעניין שאמרת, מכיוון שהייתי סגן שר האוצר וגם הייתי ממונה על אותם כספים שקיבלו עבור הרשות הפלסטינית בכניסות למדינת ישראל, צורך ביטחוני של מדינת ישראל, הכסף הזה הוא של מדינת ישראל, הכסף הזה הוא שלהם.

מיקי לוי: אני מוכן להפעיל כל סנקציה כנגד הרשות, כשמגיע לה, אבל אני לא מוכן לשים יד בכיס שלה.

יעקב אשר: מאה אחוז.

יעקב אשר: הדברים הובהרו.

מיקי לוי: ולכן כן הייתי רוצה לקזז על פי החוק, כי הממשלה לא מקיימת את החוק, את אותם כספים שניתנים – אני לא מתחסד ולא צבוע בעניין הזה – לאותם מחבלים שיושבים בכלא הישראלי, אבל לבוא ולהגיד על כל הכסף ששייך לרשות הפלסטינית, שאנחנו יכולים לשים עליו יד?

מיקי לוי: זה לא כסף שלנו, בוא נשים את זה על השולחן.

יעקב אשר: הדברים הובהרו.

יעקב אשר: הלאה.

אלי אבידר: מיקי, זה נכון שזה לא כסף שלנו, אבל גם הכסף שלהם, כשאתה סופר את זה, זה לא מגיע לרמה של מה שהם קיבלו.

אלי אבידר: הם קיבלו הלוואה עודפת.

אלי אבידר: זה לא שלקחו את הכסף של המיסים ואמרו: אנחנו מעבירים להם.

אלי אבידר: גם איסוף המיסים שלהם הוא פחות.

מיקי לוי: לא.

מיקי לוי: אנחנו לא אוספים להם מיסים.

מיקי לוי: אני אוסף להם את המע"מ, את דמי היבוא ואת המכס על אותם מוצרים שנכנסים באשדוד, חיפה ובנתב"ג.

מיקי לוי: זה הכסף שאני מעביר להם.

מיקי לוי: זהו, שתדע.

יעקב אשר: אוקיי.

יעקב אשר: מיקי, הלאה.

מיקי לוי: כי את המיסים הם גובים בעצמם, הם לא צריכים אותנו.

יעקב אשר: מיקי.

מיקי לוי: אדוני, אל תדאג.

מיקי לוי: הכול בסדר.

מיקי לוי: באמת הייתי מציע שהכסף יעבור אחר כך.

מיקי לוי: מגבלה על ראשי מפלגות להתפטר במסגרת התיקון לחוק – שתהיה מגבלה גם על ראשי מפלגות.

מיקי לוי: הרי יכול להיות ראש ממשלה שהוא לא בהכרח שר, אז אם הוא יתפטר, בכלל נאבד אותו, וזה עושה היגיון.

יעקב אשר: לא הבנתי - - -

מיקי לוי: עוד פעם.

מיקי לוי: נגיד שהשר דרעי הוא לא שר - - -

איתן גינזבורג: זה היה עם בנט בפעם שעברה.

איתן גינזבורג: בנט התפטר.

מיקי לוי: הוא ראש מפלגה.

איתן גינזבורג: נו, ומה קרה?

איתן גינזבורג: רעדה הכנסת?

מיקי לוי: אין בעיה.

איתן גינזבורג: גם ליברמן התפטר.

איתן גינזבורג: מה קרה?

יעקב אשר: איתן, תן לו לנמק.

מיקי לוי: אדוני היועץ המשפטי, האם בתוך החוק יש מגבלה על ראשי מפלגות לא להתפטר?

גור בליי: לא.

מיקי לוי: זו טעות שלי.

מיקי לוי: אני מתנצל.

יעקב אשר: הלאה.

יעקב אשר: טעות לעולם חוזרת.

מיקי לוי: אני מודה.

מיקי לוי: הלאה.

מיקי לוי: המגבלות האלה או האפשרות לאשר לשני שרים להחליף ביניהם מתי שירצו, בלי מגבלה, סתם כי למישהו לא יהיה נוח – איך אומר לי חברי?

מיקי לוי: זה לגרד את האוזן השמאלית עם היד הימנית.

מיקי לוי: למה זה?

מיקי לוי: מה התרגילים האלה?

מיקי לוי: זה נותן ריח רע, זה לא בסדר, תבטלו.

מיקי לוי: אם אני התפטרתי, בבקשה, אלא אם כן יש בעיה רפואית.

מיקי לוי: סתם לדוגמה, שר מסוים, לא נוח לו – וכבר טענתי את זה – להצביע בנושאי יהודה ושומרון, הוא יבוא לשר ב' ויגיד לו: בחייך, אני רוצה להחזיר לידי את החברות שלי בכנסת, תתפטר אתה, כי אני רוצה להצביע עבור החוק הזה.

מיקי לוי: זה משחק כיסאות מוזיקליים, שלא ראוי היה שייכנס בחוק ישראלי.

מיקי לוי: לא ראוי היה.

מיקי לוי: ולכן אני מבקש עוד פעם, גם מהיועץ המשפטי, להביא את זה בפניך, אדוני, ולעשות חושבים.

מיקי לוי: אני יודע ומכיר את הלחצים, אבל לא ראוי שהכיסאות המוזיקליים האלה יעבדו שעות נוספות.

מיקי לוי: זה יהיה פשוט חבל מאוד.

מיקי לוי: התניה של חלק מסעיפי החוק במגבלה של זמן - - - כאן אנחנו נכנסים עוד פעם לנושא הוראת שעה.

מיקי לוי: מכיוון שהחוק הזה לא אפוי, מכיוון שזה יחליף את זה, וזה יבוא במקום זה, והכיסאות המוזיקליים עובדים פה שעות נוספות, היה ראוי שייכנס כהוראת שעה.

מיקי לוי: אני חושב שהפעם, גם אם זה ילך לבג"ץ, ואני אומר לך שאנחנו לא נביא את זה לבג"ץ, בג"ץ בגלל צורת ההבנייה של החוק הזה, לא יגיד שוב "הוראת שעה".

מיקי לוי: הבאתי לך דוגמה שחוקי העזר העירוניים לנושא גביית אגרת שמירה הם עשר שנים בהוראת שעה.

מיקי לוי: לא ראיתי שבג"ץ עושה נו-נו-נו לכנסת.

מיקי לוי: מתי בג"ץ עשה נו-נו-נו לכנסת?

מיקי לוי: בהוראת שעה בנושא תקציב, שזה מהותי, שזה יכול להפיל ממשלה וכו' וכו'.

מיקי לוי: בנושא הזה, אמר גם חבר הכנסת גדעון סער מהליכוד שהצטרף אלינו, אמרו גם שאר סיעות הבית.

מיקי לוי: חוץ מכחול לבן כולם תומכים בהוראת שעה.

מיקי לוי: והינה, אדוני, אני אגיד לך, אם תהפכו את זה להוראת שעה וחלילה בג"ץ יעשה לכנסת נו-נו-נו, אני אצביע בצורה חיובית על זה שזה יהיה כחקיקה ראשית ולא הוראת שעה.

מיקי לוי: תבינו, לתקן חקיקה ראשית בפעם הבאה זה יהיה קשה, ויש כאן בעיות קשות מאוד בחוק הזה.

מיקי לוי: הוא לא חוק פשוט.

מיקי לוי: היה ראוי להביא את החוק של חבר הכנסת אורי מקלב ולגמור עניין, ואז כל התסבוכות האלה לא היו קורות, כולם היו מתמודדים על 140 מושבים, שלום על ישראל.

מיקי לוי: לכן תשקלו פעם נוספת.

מיקי לוי: אנחנו יכולים, אני מגיש את זה כהצעה, לחסוך הרבה מאוד, הן במליאה – ימים שלמים – והן בוועדה, אם הייתם עושים את השינוי האחד, עם שאר השינויים אני יכול לחיות, ולבוא ולהגיד: אוקיי, לא נעשה שלושה ימים – אלא אם כן תפעילו את 98, או לא נעשה חמישה ימים, נבוא בדברים – אם רק הייתם משנים את החוק הזה להוראת שעה, כי הוא איננו ראוי, הוא איננו אפוי במתכונתו הנוכחית להיכנס לספר החוקים של מדינת ישראל כחקיקה ראשית.

מיקי לוי: אדוני, אני יודע מאחורי הקלעים כמה התאמצת, כמה שוחחת וכמה ניסית לשכנע, ואני באמת מעריך, אני מעריך בכלל איך שאתה מנהל את הוועדה הזאת.

מיקי לוי: אני מאוד מעריך את הניסיון שלך להביא את זה כהוראת שעה, כי חברי הכנסת של הליכוד שהם שותפים בקואליציה הזאת עם 36 מושבים, חושבים שראוי להביא את זה כהוראת שעה.

מיקי לוי: מאוד יכול להיות שבישיבת הקואליציה תבוא ותדבר אל ליבם של מקבלי ההחלטות שראוי שהחוק הזה יבוא בהוראת שעה.

מיקי לוי: אם הוא יבוא בהוראת שעה, נחסוך לכולנו הרבה מפח נפש.

מיקי לוי: אנחנו פה באים לענות על צרכים של מפלגה אחת, שקוראים לה "כחול לבן".

יעקב אשר: בנקודה הזאת אני מוכרח לומר, ואתה גם יודע, שניסינו לגבש הסכמה, לא שהכול ילך להוראת שעה, אלא רק חלק, בהיגיון מסוים, או כהוראת שעה או רק בחקיקת החוק עצמו ולא בחוק-היסוד.

יעקב אשר: ניסינו והייתה גם הסכמה בסופו של דבר, גם של המפלגה שאתה מזכיר שכביכול לא הסכימה, אבל מאחר ובסופו של דבר נוכחנו להבין שאני לא יודע בדיוק מה רוצים ומה לא רוצים, ואם אנחנו רוצים לחסוך את זמנה של הוועדה ולחסוך את זמנה של המליאה - - -

מיקי לוי: יכולנו לחסוך עכשיו הכול.

יעקב אשר: שוב, לא הצלחנו להגיע להסכמות בעניין הזה.

מיקי לוי: אני אומר לאדוני למחשבה נוספת וניסיון נוסף.

יעקב אשר: אני מציע לאדוני שיכנס את אנשיו ויבוא עם דבר ברור, לא באמצע הוועדה.

מיקי לוי: אני אגיד לך מה הבעיה - - -

יעקב אשר: בלי להיכנס לבעיות.

מיקי לוי: לא לרעיון.

מיקי לוי: אמר חבר הכנסת גדעון סער ואמרה חברת הכנסת שקד: לא ראוי שחצי – מה שקראנו לו "הקרביים של הגוף והגוף עצמו" – לא ראוי שחלק יהיה בהוראת שעה וחלק יהיה בהוראה ראשית.

מיקי לוי: זה פטנט נחמד, אבל לא עובר בגרון.

יעקב אשר: לא שמעתי את זה מגדעון סער וגם לא מאיילת שקד, ואני לא חושב שזה פטנט.

יעקב אשר: אני חושב שאם כבר אתה הולך על היגיון - - -

אוסאמה סעדי: מה - - -

יעקב אשר: לדעתי הוא טועה ומטעה.

אוסאמה סעדי: מה גדעון אמר?

יעקב אשר: גדעון דיבר, וזה מופיע בפרוטוקול, הוא אמר את דעתו על הוראת שעה.

יעקב אשר: לאחר מכן, כששטחתי בפניו את הרעיון שניסיתי לקדם ביחד עם מיקי ועם אחרים, הוא לא שלל את זה.

מיקי לוי: הוא לא שלל את זה?

יעקב אשר: לא, כי הרעיון דיבר על כך שהפלטפורמה המרכזית נשארת, כי היא גם נוסתה בעבר, זאת אומרת, היא כבר הייתה בהוראת שעה, היא נוסתה וגם הצליחה, והדברים הספציפיים יותר, אותם לנסות או בהוראת שעה או כמו שהייתה הצעה, בחוק הרגיל.

מיקי לוי: אני אדבר עוד פעם עם חברת הכנסת שקד.

יעקב אשר: אני מציע רק דבר אחד, יש לי פה הרגשה שהאופוזיציה לא יושבת מספיק בינה ובין עצמה, ואני דואג שהאופוזיציה לא תהיה מאוחדת.

יעקב אשר: ..

אלי אבידר: אם תגיד את זה 300 פעמים, זה עדיין לא ישפיע עלינו.

אלי אבידר: היופי באופוזיציה, אדוני יושב-ראש הוועדה - -

קארין אלהרר: נכון, שהיא הטרוגנית.

אלי אבידר: - - שגם אנשים מקצוות אידיאולוגיים, מעולמות שונים, מצליחים להתאחד תמורת הדבר הנורא הזה שמתהווה כנגד עינינו.

אלי אבידר: ואני מתחייב בכל פעם להגיב על מה שאתה אומר, כשתמשיך להגיד את זה, "לא יושבים מספיק".

אלי אבידר: אנחנו לא צריכים לשבת, לנו ברורה המציאות.

יעקב אשר: אם תעשו את זה בזום, זה גם בסדר, אבל אם תהיה עמדה אחידה של האופוזיציה - - -

קארין אלהרר: למה צריך אחידות?

אלי אבידר: לא צריך אחידות, אדוני, רק בקואליציה יש הצהרות נאמנות בכל יומיים.

קארין אלהרר: למה עמדה אחידה?

יעקב אשר: רגע.

אלי אבידר: רק בקואליציה יש לכם תור בשבוע הבא לעשות קעקוע, לא אצלנו.

יעקב אשר: רגע.

יעקב אשר: לא סיימתי את דבריי.

יעקב אשר: תהיה אחידות בנושא ספציפי זה, ובזה בלבד, זה יכול היה לגרום לכך - -

קארין אלהרר: אין צורך.

יעקב אשר: - - שנדע אם אנחנו רוצים להתקדם על משהו מסוים, כן או לא.

יעקב אשר: אי-אפשר לנהל משא-ומתן, כשאופוזיציה הטרוגנית כזאת, והיא חלק מהפסיפס המדהים של מדינת ישראל כולה, אי-אפשר להגיע להסכמות אם אין אחד שבסוף מחליט.

יעקב אשר: כרגע מי שהוסמך מטעם הקואליציה לשבת מולכם ולנסות להגיע - - - זה עבדכם הנאמן.

אלי אבידר: אדוני היושב-ראש, מילה.

יעקב אשר: רגע.

יעקב אשר: אם יהיה מישהו או מישהי, ואני נותן רמז עבה מאוד בעניין הזה, שיהיה - - -

אלי אבידר: מילה.

יעקב אשר: רגע.

יעקב אשר: שתהיה או יהיה האיש או האישה שמולם נסגר את העניין, ייטב הדבר, ואם לא, אנחנו מתקדמים בכל מקרה.

יעקב אשר: לדעתי אנחנו כבר מתחילים לאבד גם את הרכבת הזאת, בלי שעוד נדע אם מחר תהיה רכבת בכלל במדינת ישראל.

אלי אבידר: אדוני היושב-ראש, אני רוצה שתדע.

אלי אבידר: אני רואה שחברי, אוסאמה סעדי, טיפ-טיפה עסוק, אז אני רוצה להגיד לך מושג מהעולם האיסאלמי, יש מושג שאומר שהמחלוקת היא הדבר הטוב, שזה שאין אחידות זה הדבר הטוב, שראוי לחלוק, וזה גם מביא אותנו לעולם הישיבות.

אלי אבידר: הרי לימוד התורה, אדוני, בנוי על לימוד המחלוקות.

אלי אבידר: אוי ואבוי לנו אם היינו יושבים בעולם התורה ולומדים את אותו הדבר כמו תוכים.

אלי אבידר: צריך לחלוק כל הזמן כאשר באים לדיונים.

אלי אבידר: אז יתכבד אדוני ויעריך את העובדה שהאופוזיציה איננה מאוחדת.

אלי אבידר: היא מאוחדת בליבה לזהות את הדבר הלא טוב שעומד מולה, והיא לא צריכה את התיאום הזה.

יעקב אשר: תודה רבה.

מיקי לוי: חבר הכנסת אבידר הוא אחד מחברי הכנסת היותר רהוטים ובהירים, עם שפה עברית לעילה, כך שהדברים שהוא אמר, נקלטו.

מיקי לוי: איסור על חבר כנסת שנכנס במסגרת החוק הנורווגי לכהן כסגן שר, הוא פשוט יהיה חלש.

מיקי לוי: הוא יעצבן את השר על הבוקר, הוא לא יהיה.

מיקי לוי: לפחות תכניסו לחוק הזה שהוא לא יהיה סגן שר.

מיקי לוי: עכשיו אני מגיע לדבר והיפוכו.

מיקי לוי: חבר כנסת שנכנס במסגרת החוק הנורווגי יהיה חבר ועדה, יעבוד בכנסת, יהיה לו כל מה שחבר כנסת צריך.

מיקי לוי: אלא מאי?

מיקי לוי: יוגבל תפקידו או תפקידה לתפקיד מסוים, כמו סגן שר, כפי שאמרתי, וכמו יושב-ראש ועדה, או כמו נציגה בוועדה למינוי שופטים.

מיקי לוי: הוועדה למינוי שופטים, מפלגת כחול לבן, החברים שלנו לשעבר, דאגו שלאופוזיציה זה זמן רב – היו רק שני מקרים בכל ה-70 שנה, פעם עם אורי אריאל ופעם עם רוברט אילטוב, שבשנתיים הראשונות היה באופוזיציה, ובגלל זה הוא קיבל, וכבר הלך עם זה לקואליציה.

מיקי לוי: אמר בית המשפט: עזבו, כבר לא כדאי לשנות את זה.

מיקי לוי: תחשוב רגע על חברת הכנסת שנכנסת וישר שמים אותה בוועדה למינוי שופטים.

מיקי לוי: זה אבסורד.

מיקי לוי: או תחשוב על חברת כנסת שנכנסת ושמים אותה ישר כיושבת-ראש ועדה.

מיקי לוי: באמת אותה חברת כנסת שנכנסת לוועדה למינוי שופטים, אדוני, כמו שהיה עם אדוני, נכנס חזרה לכנסת עם ניסיון אדיר, עם ניסיון של עשייה, יודע מי נגד מי.

מיקי לוי: מגיעות לכאן חברות כנסת במסגרת החוק הנורווגי, שלא יודעות מי נגד מי, וכבר הופכות להיות יושבות-ראש ועדה או נציגה לוועדה למינוי שופטים, יש בזה טעם לפגם, משתי סיבות: האחת, ייקח זמן ללמוד, אבל אפשר ללמוד, ומי שנכנס ראויים וראויות, אבל מצד שני, הלחץ שיהיה נתון לו אותו חבר כנסת שנכנס במסגרת החוק הנורווגי, ואוי ואבוי לך אם לא תהיה ממושמע ולא תצעד בשורה, אנחנו נוציא אותך דקה החוצה.

מיקי לוי: נכון שיש גם משמעת סיעתית, אבל היום חברי כנסת שלא נענו למשמעת הסיעתית, לא הייתה חרב מתהפכת מעל לראשם ולא יכלו להדיח אותם מתפקידם.

מיקי לוי: פה המצב שונה.

מיקי לוי: חברת כנסת או חבר כנסת שנכנסו בחוק נורווגי ויקבלו תפקיד מהותי כמו יושב-ראש ועדה, סגן שר או נציג בוועדה למינוי שופטים, אם הם לא ילכו בתלם, הם לא יבצעו את המוטל עליהם, דקה וחצי אחרי זה הם ימצאו את עצמם מחוץ לשורה.

יעקב אשר: מיקי ידידי הטוב, אני רק רוצה להגיב על דבר אחד שאמרת.

יעקב אשר: לא להגיב, אלא להסביר.

מיקי לוי: זה בסדר, זכותך.

ואתה אומר: עוד דבר, תיארת מאוד יפה, וכמה שאלי אבידר רהוט, אתה לא פחות רהוט ממנו, והגדרת מאוד יפה את הנקודה שהם חדשים, הם צריכים ללמוד וכו'.

מיקי לוי: הם ילמדו, אין בעיה.

יעקב אשר: בדיוק.

יעקב אשר: אני רוצה רק לתקן את כבודו, כי אתם בזמנו, ב-2013, אתה נכנסת ישר לתפקיד, אחרים נכנסו ישר לתפקיד.

מיקי לוי: אני מסכים.

יעקב אשר: אלה שהצליחו, כי הם מוצלחים, הצליחו גם בלי ניסיון.

יעקב אשר: ואלה שלא הצליחו, למרות שכולם חשבו שהם יצליחו, לא הצליחו גם אחרי הניסיון.

יעקב אשר: לכן אני עדיין חושש מדבר כזה שמסתובב בבניין מישהו שכתוב עליו "אתה סוג ב'".

יעקב אשר: עוד דבר, לפעמים צריך גם להסתכל מה הולך להיות ריאלי, גם אמר את זה איתן, כיושב-ראש הסיעה, וגם אחרים אמרו את זה.

יעקב אשר: לא נראה ולא הייתה הבטחה לאף אחד מהאנשים האלה, אני אומר את זה לא בשמם - - -

איתן גינזבורג: אני אומר את זה באופן ברור.

יעקב אשר: הוא אמר את זה לפרוטוקול, אין כוונה מבחינתם למנות אותם היום לסגני שרים, זאת אומרת, לעשות את כל הגלגול הזה - - -

מיקי לוי: אבל יהיו ראשי ועדות.

יעקב אשר: ראשי ועדות הוא לא אמר, אני לא יודע.

יעקב אשר: אני לא רוצה לשאול, כי זו לא תוכנית כבקשתך.

יעקב אשר: אני לא חושב שצריכה להיות תוכנית כבקשתך.

איתן גינזבורג: לא הובטח לאף אחד שום תפקיד במסגרת הצטרפותם לכנסת.

מיקי לוי: אמר את זה לפרוטוקול חבר הכנסת גינזבורג, ואני אומר במסגרת זאת שעם מספר 36 כן שוחחו איתו – אם תצטרף לכחול לבן, והוא איש יש עתיד, יש על מה לדבר – אני לא עשיתי חקירה, רק הוא אמר, לאחרות לא עשיתי חקירה, אני רק יכול לשער מי ומה דיברו איתם, אבל מכיוון שאין חקירה, אני אזהר בדבריי.

יעקב אשר: עד שלא תהיה חקירה אפידימיולוגית - - -

מיקי לוי: הפרוטוקול שריר וחי וקיים.

מיקי לוי: חברות הכנסת של כחול לבן שייכנסו, ימונו לראשי ועדות.

מיקי לוי: אם זה לא יקרה, אני אעמוד פה בפני אדוני ואני אבקש סליחה ואתנצל.

יעקב אשר: ואני אתן לך זמן ראוי כדי שתספיק להגיד את כל הסליחה בצורה מלאה.

מיקי לוי: אין בעיה.

מיקי לוי: ובכל זאת, גם נכון מה שאדוני אמר לגבי חבר כנסת עם שינוי מעמד.

מיקי לוי: אני לא יודע להגיד איפה עובר האיזון בין שתי הטענות האלה, והן טענות כבדות משקל.

מיקי לוי: שתי הטענות הן כבדות משקל.

מיקי לוי: אין לי תשובה חד-משמעית.

מיקי לוי: אני זורק פרוז'קטור וימים יגידו מה קורה עם העניין הזה.

מיקי לוי: חבר כנסת שביצע מעבר מסיעה לסיעה, כמו מיכל, כמו תהילה, כמו פנינה, כמו ע'דיר לצורך העניין, גם אותה אני מכליל, לא יוכל לקראת הבחירות הבאות לבצע מעבר מסיעה לסיעה, אחרת זה נהיה כבר באמת חוכא ואיטלולא.

מיקי לוי: גור, האם זה מופיע בחוק שלנו?

גור בליי: שמה?

מיקי לוי: עוד פעם.

מיקי לוי: חבר כנסת שעבר עכשיו מסיעה לסיעה.

מיקי לוי: יש לי בעיה עם שתי חברות הכנסת.

מיקי לוי: אתה אולי לא יכול לדעת שמפלגת האם של אחת הייתה תל"ם ושל אחת יש עתיד, אבל יש גם גלויות, האחת פנינה והאחת ע'דיר, שלא יוכלו בסיבוב הבא לעבור ממפלגה למפלגה עוד פעם.

מיקי לוי: אני אשים את זה על השולחן.

מיקי לוי: פתאום הערכים של חברתי לשעבר בסיעה, תמנו-שטה, לא השתנו, הרי הציעו לה להיות שרה, וגם אמרתי לה את זה בפרצוף, השאלה אם בחוק הזה, מי שנכנסה בחוק הנורווגי – סתם לצורך העניין, יציעו לתהילה מחר לעבור לאגודת ישראל כי היא בחורה דתייה - - -

גור בליי: כמו כל חבר כנסת, אין בעניין הזה דין אחר לגביהן.

מיקי לוי: אני מציע שכאלה שבאו ממפלגת אם מסוימת, ועברו למפלגה חדשה, ובבחירות הבאות ילכו למפלגה שלישית, תאמינו לי, היה ראוי שנגביל אותן, אחרת זה עושה מהבניין הזה חוכא ואיטלולא.

מיקי לוי: יש כאן את העניין שחברי אוסאמה דיבר עליו וגם חבר הכנסת אבידר, אם אינני טועה, ביטול הצורך להצהיר ב-24 השעות - - -

יעקב אשר: אמרת אוסאמה, אמרת אלי אבידר.

מיקי לוי: אמרתי, חברי חבר הכנסת - - -

אלי אבידר: אדוני היושב-ראש, אני רוצה להזכיר לכבודו - -

יעקב אשר: בדקתי את העירנות שלך.

יעקב אשר: .

מיקי לוי: אם מעדתי בלשוני, אני אתחיל הפוך, מכיוון שאוסאמה איננו פה.

מיקי לוי: חברי חבר הכנסת אלי אבידר וחבר הכנסת אוסאמה, כי הוא לא פה.

מיקי לוי: שיניתי את הניסוח.

יעקב אשר: אני שומר על כבודך, אלי...

מיקי לוי: ביטול הצורך להצהיר ב-24 השעות האחרונות לכניסה לתוקף של התפטרות השר, לעניין הזהות, אם אחת מבין הסיעות, כאשר מדובר בסיעה שהתפצלה.

מיקי לוי: אני לא יודע בשביל מה 24 השעות האלה נחוצות.

מיקי לוי: היה ראוי שיחשבו על זה פעם נוספת.

יעקב אשר: אלי הציעה 12 שעות.

אלי אבידר: תעשה חשבון, שמונה שעות ישן, קצת מעריב - -

יעקב אשר: קצת להתפלל.

אלי אבידר: - - קצת להתפלל, קצת לשמוע מה יש לגברת להגיד, מה יש לבעל להגיד, תן להם.

מיקי לוי: אתה יודע מה, אני מצטרף.

יעקב אשר: הלאה.

מיקי לוי: מעבר לזה יש לי הסתייגויות רבות ומגוונות.

מיקי לוי: אני מדבר שעה ורבע, הזמן חולף עובר לו, או שעה ועשר דקות.

מיקי לוי: קודם כול, הערכה רבה על זה שאתה נותן לנו לדבר ולא מגביל.

מיקי לוי: זו הדמוקרטיה במיטבה.

מיקי לוי: ראוי שיושבי-ראש אחרים יאמצו את זה, אז זה ייקח עוד יום, פחות יום, לא קרה שום אסון.

מיקי לוי: אלה הכלים שיש בפני האופוזיציה, אין בילתם, אתה יודע את זה, היית שם.

מיקי לוי: אין בילתם, ואני למדתי את זה מהטוב ביותר אצלכם, או בין הטובים ביותר.

יעקב אשר: הטוב ביותר.

מיקי לוי: כמעט זקן חברי הכנסת חוץ מעמיר פרץ.

מיקי לוי: הוא הוותיק ביותר.

מיקי לוי: ראיתי בדיוק איך ממקום מושבו באופוזיציה, בכספים, במשך שנתיים, הוא גלגל שמאלה וימינה, ולמדתי.

מיקי לוי: אני לא מתבייש להגיד, למדתי ממנו גם את הדברים הטובים וגם את הדברים הפחות טובים.

מיקי לוי: הכול למדתי ממנו, לא מאף חבר כנסת אחר.

מיקי לוי: ולכן אני מודה על האפשרות הזאת לבוא ולדבר כאן בצורה חופשית.

מיקי לוי: יש לנו כ-1,500 הסתייגויות, היה אפשר לקצר – אני אנסה לבוא בדברים עם חברי הכנסת של ימינה – אילו היינו מצליחים להכניס את ההסתייגות הזאת, שהיא משמעותית מאוד.

יעקב אשר: קניינית ההסתייגויות הן שלך עדיין ובבעלותך.

מיקי לוי: ברור לחלוטין, ההסתייגויות שלי.

יעקב אשר: אתה העברת להם את זה.

מיקי לוי: ברגע שהמשמעותית תיכנס, יהיה אפשר לעשות קיזוז יתר בוועדות עצמן.

מיקי לוי: אני אעיר לתשומת ליבם, עם כל הכבוד לחבריי באופוזיציה, לא יכול להיות שאתה מגיש הסתייגויות, ואני מניח שהם לא עשו את זה בשבת, כי כולם דתיים שם, ולא תהיה נוכח פה.

יעקב אשר: היה פה סופר.

יעקב אשר: אמר את שלו, וזה בסדר.

מיקי לוי: הוא רץ לכספים.

מיקי לוי: ראיתי.

יעקב אשר: רק אם אתה כבר מעיר להם, אני הייתי מעיר משהו אחר.

יעקב אשר: עלעלתי קצת בהסתייגויות שלהם, ומעבר להסתייגויות שאני רואה, אין לי כרגע לידי את הנייר – במקום זה, לקרוא משה רבנו; במקום זה, לעשות ככה; וסעיף 3, 4, 5, 6.

יעקב אשר: לא שיבצו אפילו שלוש, ארבע, חמש, למיטב ידיעתי, לא עברתי על הכול, הסתייגות, מה שנקרא, "מהותיות וענייניות".

גור בליי: נצטרך להוריד חלק מהן, כי חלק מהן חסרות פשר, מפנות לסעיפים שלא קיימים.

יעקב אשר: גם לעשות הסתייגויות צריך לדעת איך.

מיקי לוי: חד-משמעית נכון.

מיקי לוי: ולכן בהסתייגויות שלנו לפחות - - -

יעקב אשר: משובצות כמה ענייניות.

מיקי לוי: משובצות הרבה.

יעקב אשר: כמה וכמה.

מיקי לוי: היו הסתייגויות שהייעוץ המשפטי לא יוכל להצמיד אותן, אלא להקריא אותן.

מיקי לוי: הוא יהיה חייב.

יעקב אשר: הוא לא רק יהיה חייב, הוא גם יעשה את זה בשמחה.

מיקי לוי: דבר שיקנה לנו שעות מליאה.

יעקב אשר: אתה לא צריך לקנות אותן, אני מקנה לך אותן מראש.

מיקי לוי: תודה רבה.

יעקב אשר: אנחנו נחזור לאלי עוד פעם.

אלי אבידר: אם יש מישהו אחר שרוצה לדבר, בבקשה.

אלי אבידר: אם לא, אני רוצה להתייחס, אדוני היושב-ראש.

אלי אבידר: אני רוצה להתייחס, אדוני היושב-ראש, חשבתי שזה יעבור לי, אבל אני עדיין נסער ממה שקרה פה בתחילת הדיון, כאשר נכנס לפה מנכ"ל הכנסת בצעד שנראה צעד בריוני, להתייחס בצורה כזאת גם אלינו וגם לעוזרים, ולהגיד: להוציא אותם מייד.

אלי אבידר: זה לא מתאים לגוף הזה, זה לא מתאים לכנסת.

אלי אבידר: אמרתי, שוב פעם, אנחנו נמצאים באירוע קורונה מחודש ינואר.

אלי אבידר: לא ייתכן שכרגע ביוני נמשיך להתייחס כאילו לא למדנו שום דבר.

אלי אבידר: נדבק חבר כנסת אחד, אנחנו מאחלים לו שזאת הידבקות ללא תופעות ושיצא מזה במהרה.

אלי אבידר: לא ייתכן שיתחילו להכניס אותנו ולהפריע לנו בעבודה, להושיב אותנו ביציעים כמו מצורעים.

אלי אבידר: הדבר הזה לא הגיוני.

אלי אבידר: הבית הזה חייב לעבוד בכל השבוע חוץ משבת, שאת זה אנחנו מכבדים.

אלי אבידר: חייב לעבוד כל ימי השבוע, לא ייתכן, לא יושב-ראש הכנסת ולא האיש שהוא שולח פה בבריונות באמצע הישיבה, לאיים גם על הסדרנים: תוציאו אותם מייד ובצורה כזאת.

אלי אבידר: מה קרה?

אלי אבידר: איפה אנחנו נמצאים?

אלי אבידר: הדבר הזה צריך להיות ברור, אתה רוצה למנוע קורונה, תעמיד פה את אותה ניידת של מגן דוד, בדיוק כמו שבבית ראש הממשלה אנשים נבדקים שם בצורה תכופה.

אלי אבידר: למה אותם כן צריך לבדוק ופה לא צריך לבדוק?

אלי אבידר: צריך לבדוק את כולם, צריך לדאוג שאנשים יוכלו פה לעבוד, ולא לשגע אותנו – שני עוזרים ועוזר ושלושה עוזרים, והעוזרים ייכנסו לאזור כזה וייכנסו לאזור אחר.

אלי אבידר: פה זה מדינת ישראל, לכנסת הזאת יש חשיבות.

אלי אבידר: כבר אמרתי שאנחנו עוד נתגעגע ליולי אלדשטיין, זה נראה שיריב לוין נבחר לתפקיד שלו כדי לכבות את האור פה.

אלי אבידר: מה קרה?

אלי אבידר: יש קורונה, ריבונו של עולם.

יעקב אשר: אלי ידידי, קודם כול, מותר לך לומר את הדברים, אני חושב שהמקום הנכון להגיד אותם, אולי זה מחר, בנשיאות הכנסת, יש לכם נציג שם, וכדאי לעשות דיון בעניין.

יעקב אשר: לא הייתי בא בטענות לאנשים שאמורים לבצע את זה בסוף.

יעקב אשר: זאת אומרת, יש לך טענות להחלטות, זה בסדר.

אלי אבידר: לא באתי אליהם בטענות.

אלי אבידר: באתי למי ששלח אותם.

יעקב אשר: אני מדבר כרגע על המנכ"ל.

יעקב אשר: הם בלחץ נוראי.

יעקב אשר: הם בלחץ נוראי ואני יכול להבין אותם.

יעקב אשר: ולכן הכניסה הבהולה הזאת באמצע ועדה וכו' כנראה באה מהטעם הזה.

יעקב אשר: תמיד הקפדתי לקחת, גם כשהייתי ראש מערכת והיו לי פקידים מתחתיי – תמיד הקפדתי לקחת את האחריות אליי ולא אל הפקידים.

יעקב אשר: אני מציע לא להוציא את הזעם - - -

אלי אבידר: אני לא מוציא את הזעם.

אלי אבידר: אני מקבל את הערתך.

יעקב אשר: אני מציע, מחר, יש ישיבה של נשיאות הכנסת, תזמנו ישיבה אצל היושב-ראש, תדברו גם בנושאים האלה, לא רק מה יעלה לסדר-היום.

איתן גינזבורג: אדוני היושב-ראש, רק בתור יושב-ראש ועדת הכנסת, אני יכול לומר לך שדיברתי עם יושב-ראש הכנסת כבר ביום שישי כדי שכבר היום נכנס מין סיעור מוחות איך לאפשר לפעילות הפרלמנטרית להמשיך להתנהל גם בימי קורונה.

יעקב אשר: תמסור ליושב-ראש הכנסת שבסיעור המוחות הזה צריכים להיות נציגים של כל המפלגות.

איתן גינזבורג: אמרתי, עם נציגי סיעות.

יעקב אשר: כל הסיעות.

איתן גינזבורג: כן, נציגי סיעות.

יעקב אשר: אתה שומע, אלי?

יעקב אשר: כל נציגי הסיעות.

איתן גינזבורג: אני לא בטוח שזה לא דיון שצריך להתקיים גם בוועדת הכנסת, גם על זה נחשוב, אני אדבר - - -

אלי אבידר: איתן, כל הכבוד, אבל תקשיבו רגע, זה לא הגיוני.

אלי אבידר: העולם עובר את המצב הזה.

אלי אבידר: יש מדינות שיצאו.

יעקב אשר: אלי, דיברת דברים של טעם, הם צריכים להיאמר איפה שהם צריכים להיאמר, ואני פונה מכאן שהדברים הללו יובאו בפני מי שהם צריכים להיות מובאים, ותתקבל החלטה.

יעקב אשר: את ההחלטה עובדי הכנסת יצטרכו למלא ככתבה וכלשונה.

במקום המילים: דבר אחרון, הוספת סעיף 4(ה).

במקום המילים: המטרה לצמצם ככל הניתן פגיעה ברצון הבוחר, מתוך רציונל שאם אנחנו רוצים לאפשר מעבר בין סיעות לאחר הבחירות ולאחר הפיצול - חשוב שזה ישקף רוב מסוים של חברי כנסת מטעם הרשימה המקורית, ולא עמדת יחיד.

במקום המילים: מה זה אומר?

במקום המילים: אני מציעה לשנות את ההוראה שהועתקה מהתקנון.

במקום המילים: הוראת התקנון היא טובה וחשובה, רק היא נועדה למצבים מאוד מסוימים.

במקום המילים: לפי הבנתי היא פחות התכוונה למצב הספציפי המסוים שבו אנחנו נמצאים.

במקום המילים: בוא נודה על האמת, החוק הנורבגי שבתחילה היה אמור להיות נורבגי מדלג, קופץ, מנתר, בעצם נועד לעשות חיבור לעת הזאת, לכן בפועל טענו שהוא צריך להיות בהוראת שעה.

במקום המילים: אני מציעה לשנות את ההוראה המועתקת כך שבמקומה תופיע הוראה אחרת.

במקום המילים: עד כאן הסתייגויותיי.

במקום המילים: אמרתי את ההסתייגויות בהוראת החוק קודם.

במקום המילים: אני מודה ליו"ר הוועדה על ההקשבה ולחברים שנשארו עד הלום.

יעקב אשר: תודה רבה.

יעקב אשר: גם אם אי אפשר להסכים לכל ההסתייגויות, לדבר אחד אפשר להסכים, וזה שבאמת התייחסת לדברים החשובים מבחינתך.

יעקב אשר: זה משתלב גם עם מה שאמרת בתחילת הדיונים בימים הראשונים.

יעקב אשר: אני מודה לך.

גור בליי: עברנו עם הנסחות אצלנו, יש כל מיני תיקונים נוסחיים שאני לא אקריא.

גור בליי: היו שני דברים שנעשו בהם שינויים שרציתי להדגיש בפני חברי הכנסת.

גור בליי: יש הוראה שאומרת שאם נעשה איזה שהוא שינוי במספר חברי הסיעה בשל התפלגות, מיזוג או דברים כאלה, זה לא משפיע אחורה, מישהו לא צריך להפסיק את הנורבגי בגלל זה.

גור בליי: זה היה בנוסח הקודם.

גור בליי: יכולה להיות גם סיטואציה שזה לא יהיה רק התפלגות או מיזוג, ואז במקום להגיד: "אין בשינוי מספר חברי הסיעה בשל התפלגות או מיזוג כדי להשפיע", אנחנו אומרים: "אין בשינוי מספר חברי הסיעה, ובכלל זה בשל התפלגות או מיזוג".

גור בליי: זאת אומרת, גם שינוי בהרכב הסיעתי לא משפיע אחורה על מי שכבר התפטר, זה לא גורע מהיכולת שלו להתפטר במסגרת המודל הנורבגי.

גור בליי: יש מכסה לכמה בכל סיעה יכולים להתפטר.

גור בליי: כל סיעה בהתאם לגודלה ומספר חברי הכנסת הפנויים.

יעקב אשר: הפנויים מול הוועדות שצריך.

גור בליי: כן, הפנויים בהתאם למספר הוועדות.

גור בליי: נגיד שהתפטרו מכחול לבן חמישה במסגרת ההסדר ובגלל איזו שהיא התפלגות או מיזוג מותר להם רק ארבעה.

גור בליי: הייתה הוראה שאמרה שזה לא משנה, שאם כבר התפטרו חמישה, לא צריך להגיד: אתה צריך לחזור לכנסת כי השתנה משהו בהרכב הסיעתי.

קארין אלהרר: זה לא נושא חדש?

גור בליי: לא, הדבר הזה היה בחוק.

גור בליי: הדבר היחיד הוא שהוספנו את המילים: "ובכלל זה בשל התפלגות או מיזוג".

גור בליי: המקרה היחיד שעלה בדיון עם הנסחות אצלנו זה שנכנסים או יוצאים חברי כנסת.

איתן גינזבורג: אתה מחדד את העניין הזה?

גור בליי: לא, אני משאיר בדיוק את אותה הוראה שהייתה.

איתן גינזבורג: מה המילים "ובכלל זה" יוצרות?

גור בליי: גם אם היה שינוי אחר שהוא לא בגלל התפלגות או מיזוג, הוא לא משנה את המכסה הסיעתית.

קארין אלהרר: מה למשל?

גור בליי: יכולה להיות סיטואציה שבה הגודל הסיעתי ישתנה בעקבות ההפעלה של הנורבגי.

גור בליי: אם אחד מחברי הכנסת, למשל, יבחר להצטרף ליש עתיד, הגודל של הסיעה ישתנה.

גור בליי: אם בעתיד ייכנס מישהו והגודל של הסיעה ישתנה, זה לא ישפיע אחורה.

גור בליי: הסעיף כבר אמר מלכתחילה שזה לא ישפיע אחורה, שזה לא יגרום לזה שמישהו צריך בגלל זה להפסיק להיות במעמד של נורבגי.

גור בליי: רצינו למנוע עמימות בסיטואציה שבה יש שינוי שהוא לא ישירות בגלל התפלגות או מיזוג.

יעקב אשר: את הנושא הזה אני שומע פה לראשונה.

יעקב אשר: הוא לא היה לבקשתי או לבקשת אף אחת מהסיעות.

יעקב אשר: נקודת המבט של היועצים המשפטיים היא, ותקן אותי אם אני טועה, שבמצב שלסיעה יש 16 או 17, שזה מקנה לה את החמישה, ולאחר מכן היא יורדת ל-14, לא יבואו לאיזה חבר כנסת שרק התחיל את העבודה ויאמרו לו: "עכשיו השתנה, אתה הולך".

יעקב אשר: אמרתי נכון?

גור בליי: נכון, זה הרעיון.

גור בליי: זה היה מלכתחילה בהצעת החוק.

מיקי לוי: המפתח הראשוני הוא המפתח.

גור בליי: בדיוק, זה הרעיון.

גור בליי: זה היה מלכתחילה בהצעת החוק, רק הוספנו את המילים: "ובכלל זה", כדי שבסיטואציה שלא חשבנו עליה לא תהיה עמימות.

מיקי לוי: אם מ-20 ירד ל-18, נשאר לפי המפתח הראשוני.

מיקי לוי: היה ואותו חבר כנסת שנכנס מתפטר, לא ילכו לפי המפתח הראשוני, ילכו לפי המפתח ששם המפלגה נמצאת.

גור בליי: זה לא משפיע על מי שבחוץ.

גור בליי: אם אתה רוצה לצאת כך שהמפתח משתנה, זה כן ישפיע.

מיקי לוי: זה ברור מתוך החוק?

גור בליי: כן.

גור בליי: זה לא ישפיע על הפסקת חברות שנעשתה לפני השינוי.

מיקי לוי: אם מ-20 ירד ל-15, לא פוגעים בחברי הכנסת שנכנסו, אבל אם אחד מחברי הכנסת שנכנסו עוזב, לא ייכנס אחד במקומו על פי המפתח הראשוני.

גור בליי: זה לא משפיע על מי שכבר יצא.

גור בליי: אם לא ניצלת את כל המכסה, כמו שאתה אומר שמישהו עוזב, מותר לך פחות.

גור בליי: דבר שני, אם מבקשים להטיל את הרכבת הממשלה או להציע מועמד להיות ראש ממשלה, ממלא מקום ראש הממשלה או ראש ממשלה בפועל, אז גם אם הוא יצא במסגרת הנורבגי - -

יעקב אשר: אפשר להמליץ עליו.

גור בליי: אפשר להמליץ עליו.

גור בליי: ביום שהוא הופך להיות ממלא מקום ראש הממשלה או ראש הממשלה הוא חוזר לכנסת.

גור בליי: את העניין הזה ראינו שצריך להוסיף לעניין ראש הממשלה החלופי.

גור בליי: אם יש סיטואציה שיש איזה שהוא שר שיצא מהכנסת בנורבגי ורוצים לבחור אותו כראש ממשלה חלופי, מותר לעשות את זה למרות שבאותו זמן הוא לא חבר כנסת.

גור בליי: ברגע שהוא הופך להיות ראש ממשלה חלופי הוא חוזר להיות חבר כנסת.

יעקב אשר: אנחנו יוצאים להפסקה.